Untuk menjawab persoalan besar, ‘Ada orang main Pokémon Go lagi ke?’, jawapannya adalah ya.
Game mobile AR dibangunkan oleh Niantic telah mencecah 1 bilion muat turun dari seluruh dunia sejak dilancarkan pada 2016. The Pokémon Company mengumumkan kejayaan luar biasa ini melalui video dalam bahasa Jepun.
Walaupun game ini sudah berusia 3 tahun, kebanyakkan muat turun Pokémon Go hadir sejurus selepas pelancaran rasmi. Game ini telah mencatat 500 juta muat turun beberapa minggu selepas pelancaran iaitu pada September 2016.
Sejak dari itu, Niantic telah menyajikan pelbagai kandungan secara konsisten untuk pemain Pokémon Go. Baru-baru ini, Team Rocket menyerang Poké Stop dengan Shadow Pokémon dan lagenda Pokémon seperti Rayquaza turut hadir dalam Raid Battle serta korang berkesempatan untuk menangkap Pokémon jenis Fairy, Ralts, Gardevoir dan Gallade pada 3 Ogos ini.

📢 Attention, Trainers!
📢 The August #PokemonGOCommunityDay exclusive move = Synchronoise
Evolve Kirlia during or up to one hour after the Community Day event to obtain a Gardevoir or Gallade that knows this #PokemonGOCommunityDay exclusive move! pic.twitter.com/VeSuuAxr28
— Pokémon GO (@PokemonGoApp) July 31, 2019

Kalau korang rasa sangsi lagi tentang Pokémon Go, saya pernah lihat bapa bersiar-siar bersama anaknya bermain Pokémon Go dan datuk bermain bersama cucunya di taman. Pokémon Go membolehkan orang yang tidak pernah tahu menahu tentang Pokémon bertukar menjadi seorang peminat Pokémon.
Adakah korang masih seronok bermain Pokémon Go? Kongsikan pendapat bersama kami.
Sumber: Engadget
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Pokemon Company International baru-baru ini mengumumkan siri kejohanan 2022 Play! Pokemon Championship Series yang menjadi tempat berkumpulnya para pelatih Pokemon daripada seluruh dunia untuk mendapatkan gelaran Pokemon World Champion.
Dengan kerjasama bersama Niantic, bagi siri 2022, buat kali pertama permainan Pokemon Go menjadi salah satu acara yang disertakan di dalam kejohanan ini disamping Pokemon TCG, Pokemon Sword and Pokemon Shield dan Pokken Tournament DX.
Kejohanan ini akan menampilkan pelatih dengan siri acara Regional, International dan Special, dengan menawarkan hadiah yang lumayan dan peluang untuk mengembara.
Acara Pokemon Go adakan ditampilkan sebagai acara Regional dan International, di mana pemain terbaik Pokemon Go akan memenangi peluang jemputan ke 2022 Pokemon World Championships. Selain itu, ia juga akan dianjurkan di dalam peringkat umur Senior dan Master.
Bagi pemain yang ingin menyertai acara ini, pendaftaran awal dibuka untuk pemain yang mencapai peringkat Legend di dalam Pokemon Go Battle League musim terkini sebelum pendaftaran untuk orang ramai pada tahun 2022 dan pemain daripada peringkat lain untuk mendaftar.
Buat masa ini, para pelatih masih mempunyai peluang untuk mendapatkan peringkat tertinggi di Pokemon Go Battle League sehingga 29 November tahun ini.
Bagi yang ingin mendaftar, anda hanya perlu hubungkan akaun Pokemon Go bersama Pokemon Trainer Club dan mempunyai ID pemain Play! Pokemon. Untuk maklumat lebih lanjut mengenai kejohanan ini sila layari SINI.
Sumber: GamingonPhone.


Akhirnya korang boleh menjadi Pokemon Trainer sebenar!
PvP Trainer Battle adalah sebuah mod baru yang membolehkan pemain berlawan dengan pemain lain menggunakan tiga Pokemon pilihan korang yang telah lama dinantikan oleh ramai pemain Pokemon GO sejak dilancarkan pada tahun 2014.
Namun, mod ini hanya tersedia untuk Pokemon Trainer level 10 sahaja menurut Niantic.

Attention: Level 10 will be the lowest level of Trainers that can access this feature. For Trainers levels 10 and below, we encourage you to keep catching Pokémon and exploring the world of Pokémon GO! We have no doubt that you’ll be a level 10 Trainer in no time!
— Pokémon GO is ready to #GOBattle❗ (@PokemonGoApp) December 13, 2018

PvP Trainer Battle ini dibuka dalam tiga kategori bagi menyeimbangkan pertarungan Pokemon antara satu sama lain. Berikut adalah tiga liga berbeza mengikut Combat Point (CP) setiap Pokemon:

Great League (1,500 CP)
Ultra League (2,500 CP)
Master League (tiada had CP)

Dalam mod PvP ini, pemain boleh lawan Pokemon Trainer yang berdekatan dengan korang dengan mengimbas Battle Code (QR Code) manakala korang boleh bertempur Best atau Ultra Friends di mana-mana sahaja korang berada.
Cara perlawanannya adalah mudah. Korang cuma perlu tap skrin laju-laju untuk Fast Attack dan setiap tap itu akan mengecaj Charged Attack setelah selesai disediakan yang korang boleh lancarkan bila-bila masa. Korang juga boleh mempertahankan Pokemon dari serangan seterusnya dengan menggunakan Protect Shield yang akan muncul dari semasa ke semasa.
Pinsir lawan Magikarp. Seriuslah….
Selain daripada online multiplayer, pemain boleh berlatih dengan AI terdiri daripada barisan Team Leader: Candela (Valor), Blanche (Mystic), Spark (Instinct). Perlawanan AI bersama setiap ketua pasukan bakal memberikan Stardust dan candy kepada pemain tetapi hanya terhad untuk satu perlawanan sahaja sehari.
Stardust dan candy yang dikumpul boleh digunakan untuk membuka skil Charge Attack baru bergantung kepada Pokemon seperti Dragonite atau Tyranitar perlu ada 75,000 Stardust dan 7,500 candy untuk dapatkan skil baru.
PvP Trainer Battle sudah dilancarkan hari ini dalam Pokemon GO di Android dan iOS. Apa tunggu lagi? Pokemon Trainers, ayuh kita bertempur!
Sumber: r/TheSilphRoad


Anda peminat Pokémon? Anda pengguna TikTok? Jika ya, kini anda boleh menonton kandungan Pokémon di platform media sosial itu.
Penambahan kandungan di TikTok adalah salah satu langkah untuk The Pokémon Company memberikan pengalaman Pokémon dengan lebih dekat buat peminat-peminat mereka selain mengharap orang ramai akan lebih mengenal Pokémon dan nikmati bentuk hiburan terbaru mereka.
Pada hari pelancarannya, beberapa video Pikachu menari turut dimuatnaik. Malah, mereka menjanjikan lebih banyak kandungan daripada karakter Pokemon yang lain.
Untuk anda yang berminat untuk ikuti laman TikTok Pokémon, sila layari SINI.


Pokemon bakal ada lagi game mobile baru berjudul Pokemon Masters!
Pokemon Masters dibangunkan oleh The Pokemon Company dan DeNA yang memfokuskan kepada pelatih-pelatih Pokemon (Pokemon Trainers) yang pernah muncul dalam siri utama Pokemon untuk peranti Android dan iOS.

Dalam game ini, korang boleh bertarung dengan pelatih Pokemon dalam bentuk 3vs3 dan pertarungan ini agak sama seperti sistem Battle dalam Pokemon GO.
Setakat ini, pihak The Pokemon Company tidak mengumumkan apa-apa info tentang cara permainan. Info terbaru tentang game ini akan diumumkan pada bulan hadapan. Pokemon Masters bakal dilancarkan pada tahun 2019.


Pokémon kini aktif menghasilkan game mobile daripada Pokémon GO sehinggalah ke Pokemon Masters.
DeNA dan The Pokémon Company telah mengumumkan pra-pendaftaran bagi Pokémon Masters di Apple App Store dan Google Play Store. Pelatih-pelatih Pokémon Malaysia boleh daftar di Android dan iOS.

／
📢 Pokémon Masters preregistration has begun!
＼
 👇Follow the links below to preregister!
App Store: https://t.co/6wO89drkED
Google Play: https://t.co/DjBZDtMcDh
 *Preregistration is being rolled-out gradually. Please check back later if it’s not available.#PokemonMasters pic.twitter.com/8aRVryUwx8
— Pokémon Masters (@PokemonMasters) July 24, 2019

Dalam Pokémon Masters, korang adalah salah satu peserta yang menyertai Pokémon Masters League (PML) bersama Pokémon pilihan hati korang. Pemain berhadapan dengan pelatih-pelatih Pokémon seperti Brock dan Onix atau Rosa dan Snivy.

Korang akan bertarung dengan pelatih Pokémon dalam bentuk permainan 3 vs 3 dan pertarungan ini agak sama seperti sistem Battle dalam Pokémon GO.
Pokémon Masters dijangka bakal hadir pada 29 Ogos 2019 untuk Android dan iOS.
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.


Pokemon Company hari ini mengeluarkan permainan terbaru mereka berbentuk RPG iaitu Pokemon Quest untuk peranti pintar.
Pemain kini boleh mengunjungi Pulau Tumblecuba dan bermain dengan Pokemon yang berbentuk blok di Android dan iOS.
Pokemon Quest dah diumumkan awal dan dilancarkan di Nintendo Switch pada Mei. Dalam permainan ini, pemain membuat kem di Pulau Tumblecube dan menarik perhatian Pokemon lain. Pelatih (trainers) kemudian membawa tiga makhluk untuk berlain.
Teknik berlawan sedikit berlainan yang mana pemain perlu memenuhkan meter serangan untuk mengenakan damage kepada musuh.
Ia kini boleh dimuat turun di App Store dan Google Play. Permainan ini juga mempunyai pembelian in-app. Kalau korang nak belajar tips bermain permainan ini, saksikan video di bawah!

Muat turun: iOS, Android
Sumber: Polygon


Pokemon Quest, permainan mudah alih di telefon pintar sekarang mencatatkan lebih $8 juta USD keuntungan.
Mengikut laporan dari Sensor Tower, perbelanjaan harian pemain berkurang tapi Quest mencatatkan keuntungan luar biasa untuk Nintendo.
34% keuntungan dari pasaran Jepun dan 24% di Amerika Syarikat. Dikatakan 66% dari keuntungan juga datang dari pengguna iOS dan Android pada kadar 44%. Pokemon Quest juga meraih $580,000 pada hari pelancaran; sekitar $30,000 di kedua-dua platform.
Sumber: Destructoid


Akhirnya selepas empat tahun, Pokemon Sleep akan datang tidak lama lagi.
Anda kini mempunyai Pokemon sebagai peneman tidur anda dan anda boleh melihat koleksi Pokemon anda tidur dengan penuh nyenyak dan kecomelan.

Permainan ini akan membuat anda teruja untuk bangun setiap pagi.

Aplikasi Pokemon Sleep ini adalah hasil gabungan aplikasi waktu tidur dengan Pokemon.
Aplikasi tidur selalunya digunakan untuk membantu anda menjadualkan waktu tidur termasuk memberi anda statistik mengenai waktu tidur anda untuk satu malam sehingga anda bangun tidur.

Aplikasi ini akan mengukur masa apabila anda sedang tidur dan memberi statistik mengenainya.
Waktu tidur anda akan diklasifikasikan kepada tiga jenis iaitu Dozing, Snoozing atau Slumbering.

Setiap klasifikasi ini akan memberikan anda peluang untuk mendapat Pokemon yang berbeza-beza atau sama dengan cara anda tidur.
Apabila anda bangun dan berinteraksi dengan aplikasi ini, anda akan mendapat Pokemon baharu yang akan tidur bersama-sama Snorlax.

Sudah semestinya aplikasi ini sangat sesuai untuk pengguna yang mahukan Pokemon untuk mengatur tidur anda.


Kepada yang teringin Pokemon selalu di samping korang, mimpi korang telah jadi kenyataan.
Pokemon Sleep adalah sebuah aplikasi mobile yang mengukur masa tidur dan bangun seseorang dengan menggunakan akselerometer dan hantar maklumat kepada Bluetooth melalui aplikasi Pokemon GO Plus Plus (ya, itu pun nama sebenar).
Pokemon GO Plus Plus mempunyai fungsi yang sama dengan Pokemon GO Plus (kreatifnya nama) iaitu satu peranti kecil boleh dipadankan dengan iPhone atau Android untuk memudahkan permainan Pokemon GO seperti kumpul Poke Ball dan Egg dengan satu klik.
Semasa di persidangan Pokemon baru-baru ini, mereka juga berkata ini akan beri impak kepada cara permainan dalam Pokemon GO. Korang boleh pasang Pokemon GO semasa siang manakala menggunakan Pokemon Sleep bila tidur.

We’re pleased to announce the development of Pokémon Sleep, a new app from @Pokemon_cojp that tracks a user’s time sleeping and brings a gameplay experience unlike any other!
 Several Snorlax were consulted on this, in case you were wondering. #PokemonSleep is coming in 2020. pic.twitter.com/nJ7mJY09Dl
— Pokémon (@Pokemon) May 29, 2019

Sempena pengumuman Pokemon Sleep, pemain bakal berjumpa dengan Snorlax yang lena dibuai mimpi dalam Pokemon GO sebagai satu tanda penghargaan bermula hari ini.
Pokemon Sleep bakal hadir ke telefon pintar pada 2020.


Dalam pembentangan Pokemon Presents semalam, The Pokemon Company telah mengumumkan sebuah permainan video Pokemon baharu yang dibangunkan bersama Tencent.
Permainan video baharu ini bertajuk Pokemon Unite dan ia merupakan sebuah permainan “team battle” yang mempunyai ciri-ciri permainan MOBA seperti Mobile Legends: Bang Bang dan Arena of Valor.

Dalam setiap perlawanan Pokemon Unite, 10 pemain dipecahkan kepada dua pasukan. Setiap pemain akan memilih dan bermain sebagai satu salah Pokemon yang disediakan. Pasukan yang mengumpul markah tertinggi akan menang.
Untuk mendapatkan markah, pemain harus menewaskan dan menangkap Pokemon lain di sekitar peta dan menghantar Pokemon yang ditangkap ke kawasan gol.
The Pokemon Company belum mengumumkan tarikh pelancaran permainan video ini. Apa yang pasti ialah ia akan dilancarkan secara percuma di Nintendo Switch dan peranti mudah alih dan boleh dimain secara rentas platform.
Ikuti kami di Facebook dan Instagram.
Saksikan kami di YouTube.


Acara langsung Pokemon Presents semalam membuat pengumuman Pokemon Unite versi peranti pintar akan hadir pada 22 September ini di iOS dan Android.

Bagi yang sudah membuat pra-pendaftaran, terdapat tiga hadiah jika pra-pendaftaran dapat mencapai jumlah pra-pendaftaran.
Anda akan mendapat 1,000 Aeos Tickets dengan 1 juta pra-pendaftaran, Pikachu’s Unite License (Pikachu percuma) pada 2.5 juta pra-pendaftaran dan akhirnya skin Festival Style: Pikachu apabila mencapai 5 juta pra-pendaftaran.
Pokemon Unite juga mengumumkan Blissey sebagai Pokemon baru yang sudah keluar semalam di platform Switch.
Dua Pokemon baru juga telah diumumkan Mamoswine dan Sylveon.

Mungkin banyak lagi Pokemon baru bakal hadir ke Pokemon Unite.
Jangan lupa membuat pra-pendaftaran di iOS dan juga Android nanti.


Siapa tak kenal permainan mudah alih Pokemon UNITE? Ia kini menjadi permainan mudah alih yang boleh dijadikan sebagai e-sukan.
Sejak dilancarkan pada September tahun lalu, UNITE berjaya mengumpul ramai pemain muda dan kanak-kanak untuk bermain. Malah, ia juga menyediakan kemaskini dengan kerap kepada pemain.
Baru-baru ini, Pokemon UNITE dikhabarkan akan menjadi sebahagian dari Kejohanan Dunia Pokemon 2022 yang akan diadakan di London.
Producer untuk Pokemon UNITE, Masaaki Hoshino mengatakan permainan ini berjaya di pasaran dan mempunyai strategi serta gaya permainan yang menarik. Ia juga sudah sedia untuk selangkah ke depan dalam aspek e-sukan.

#PokemonUNITE is joining the Pokémon World Championship Series! Learn more about what else is ahead in our latest letter from the producer: https://t.co/UTudv0dfJT pic.twitter.com/lOnQDoHdGe
— Pokémon UNITE (@PokemonUnite) January 12, 2022

Anda boleh membaca berita lanjut menerusi pautan di atas.
Bagi menyesuaikan UNITE dengan komuniti tempatan, pembangun juga bercadang mengadakan fungsi tukar bahasa namun ia bakal menyokong Bahasa Indonesia, Thai, Hindi, Russia, Portugis dan Turki pada masa akan datang.
Bahasa lain mungkin akan hadir kemudian.
Sumber: gamingonphone


Nampaknya Pokémon kegemaran ramai, Blastoise akan masuk ke roster Pokémon Unite bermula esok.
Ia diumumkan dalam satu ciapan di Twitter.
Walaupun tidak dinyatakan abiliti penuh bagi Blastoise, Pokémon itu akan mempunyai kuasa untuk bergerak laju dengan berenang dan mengenakan damage kepada sesiapa di laluannya. Ia juga mungkin mampu untuk melompat masuk ke dalam cangkerang dan berpusing di kawasan kecil.
Seperti dalam animasi, kemungkinan besar juga Blastoise boleh menyembur air daripada dua meriam di badannya.
Sementara itu, Sylveon dan Mamoswine juga akan hadir bersama-sama versi mobile di Android dan iOS pada 22 September ini.
Sumber: Polygon


Perlawanan akhir Pokemon Unite Asia Championship akan berlangsung di Malaysia bulan ini.
Pengumuman ini dibuat ketika Pokemon Presents.
Enam pasukan bakal bertanding di Pokemon Unite Asia Championship dari lima negara di mana 1 negara mempunyai dua pasukan yang layak.

Skuad Malaysia iaitu TeamMYS juga akan bertanding dengan seorang pemain dari Singapura.
Pasukan Pokemon Unite:

TeamMYS (Malaysia)
T2 (Jepun)
RISE (Indonesia)
Hi5 (Taiwan)
Revenant Esports (India)
Marcos Gaming (India)

Jumlah wang terkumpul untuk pertandingan kali ini adalah sebanyak RM270 ribu (AS$60.5 ribu)
Pertandingan ini akan bermula pada 18-19 Mac ini.
Pokemon Unite baru-baru ini juga ada mengeluarkan Pokemon All-rounder baharu iaitu Zacian.


Pokemon UNITE adalah permainan MOBA 5v5 yang asalnya dilancarkan di Nintendo Switch pada Julai. Kini, anda boleh memuat turun permainan ini di peranti iOS dan Android. Permainan ini juga menerima beberapa perubahan ke permainan platform tambahan ini.

Bagi meraikan kehadiran Pokemon UNITE ke pelantar mudah alih, Battle Pass baru yang dikenali sebagai Galactic Ghost 094 akan dilancarkan yang menawarkan pelbagai bonus serta item baru untuk didapatkan. Seperti nama Battle Pass tersebut, musim ini akan bertemakan angkasa lepas.
Pemain akan menerima skin Special Holowear – Festival Style: Pikachu yang meraikan lebih 5 juta pra-pendaftaran. Selain itu, pemain juga akan menerima Unite License: Pikachu dan 1,000 Aeos tickets. Pokemon pantas Zeraora juga ditawarkan kepada pemain melalui sebuah misi khas.

Memandangkan permainan ini dilancarkan di Nintendo Switch dan peranti iOS dan Android, Nintendo membenarkan peminat bermain bersama satu sama lain kerana ciri ‘crossplay‘ sudah ditambah. Jika anda mempunyai Pokemon Unite di kedua-dua pelantar ini, anda juga boleh membawa kemajuan anda ke mana-mana sahaja dengan ciri ‘cross–progression‘ yang diimplementasikan.
Satu ciri baru yang dinamakan Unite Squads akan ditambahkan pada permainan ini. Pemain boleh membuat pasukan mereka sendiri atau mencari pasukan yang sudah ada untuk berganding bahu dan berhubung dengan pemain lain.

Pokemon UNITE akan dilancarkan hari ini, 22 September, dan pelayan untuk peranti iOS dan Android akan mula dibuka pada jam 3PM (GMT+8)


Nintendo mungkin agak terlewat dengan kegilaan permainan video MOBA. Tetapi Pokemon Unite menunjukkan keunikannya tersendiri dengan cara permainan yang agak pantas dan kuasa dari Pokemon lain dari yang lain. Saksikan video pengumuman di bawah:

Pokemon Unite tidak lari daripada konsep permainan MOBA 5 lawan 5. Pemain juga perlu berlawan dengan pasukan yang lain sambil menjaga kawasan masing-masing. Lebih kurang permainan capture the flag tapi anda perlu mengumpulkan mata. Setiap Pokemon mempunyai skill unik tersendiri. Sistem evolve juga diperkenalkan untuk Pokemon yang boleh evolve ke fasa yang lebih kuat.

Anda boleh menggunakan Pikachu, Charizard, Snorlax, Gengar dan banyak lagi Pokemon lain yang akan datang dalam Pokemon Unite. Nantikan Pokemon Unite di Switch pada Julai ini dan kemudiaannya untuk peranti pintar pada September ini.


Bersempena sambutan Halloween, TiMi Studio akan melancarkan acara Pokemon Unite Halloween yang akan bermula hari ini.

Acara ini boleh dikatakan acara terbesar Pokemon Unite setakat ini.
Pokemon baru dari generasi ke-8 Greedent juga diumumkan.

Bermula dari Skwovet yang comel dan menjadi Greedent, Pokemon tupai ini banyak menggunakan serangan fizikal.
Masih belum ada apa-apa maklumat baharu lagi mengenai Greedent melainkan dari trailer.
Greedent adalah Defender baru untuk kali ini.

Terdapat juga mod baru yang membuat pemain bertukar menjadi labu.
Malah, Unite menawarkan Holowear baru untuk Lucario yang mengambil rekaan dari Sir Aaron iaitu watak di dalam filem Pokemon: Lucario and the Mystery of Mew yang keluar pada tahun 2005.

Beberapa kuasa Lucario juga diubah dengan penambahan efek yang menunjukkan labu di dalam kuasanya.
Terdapat juga beberapa pakaian baru untuk Charizad, baju tidur untuk Wigglytuff dan macam-macam lagi.
Setakat ini ramai menunggu acara besar dari Pokemon Unite dan Halloween kali ini adalah permulaan.


Pembangun Pokemon UNITE melancarkan kemaskini bagi membaiki isu pepijat yang berlaku pada Crustle dan Lucario.
Hal ini selepas pemain mula menyuarakan aduan mereka mengenai pepijat ini, di mana kedua-dua Pokemon ini menerima buff yang luar biasa, sehingga hampir merosakkan keseimbangan permainan secara keseluruhannya.
Hal ini dinyatakan juga oleh pembangun TiMi Studio melalui laman Twitter Pokemon UNITE mengenai isu pepijat ini selepas aduan yang dilakukan.

Attention, Trainers! The following issues have been fixed:
・Crustle may gain an unintended strength boost in certain circumstances
・Lucario’s Extreme Speed attack may deal more damage than intended in certain circumstances
 Thank you for your patience while these were resolved.
— Pokémon UNITE (@PokemonUnite) September 27, 2021

Mereka juga menjanjikan akan melancarkan satu kemaskini pada 29 September ini bagi membaiki isu pepijat ini.

We are planning to implement a fix for this issue in the update planned for Wednesday, 9/29.
 Thank you again for your patience! https://t.co/Na2ri32a4l
— Pokémon UNITE (@PokemonUnite) September 24, 2021

Baru-baru ini, selepas kemaskini Patch 1.2, pemain Pokemon UNITE mendapati terdapat buff yang luar biasa pada dua Pokemon iaitu Lucario dan Crustle.
Di mana Crustle membolehkan ia menerima stats boost selepas tewas dan respawn. Manakala, Lucario selama melakukan Extremespeed, ia menghasilkan damage yang sangat tinggi, di mana adakalanya menewaskan musuh dengan hanya satu pukulan (one-shot).
Sumber: AFK Gaming


Pokemon UNITE minggu ini sudah membuat ramai peminat dan pemain Pokemon UNITE marah.
Beberapa pemain mengeluarkan beberapa post di Reddit, menyuarakan mengenai isu ini.
Apa yang berlaku ialah Weekly Challenge iaitu satu-satunya cara untuk naikkan level Battle Pass kini sudah dihalang dan tidak dapat dibuat oleh semua orang.
Weekly Challenge ini memerlukan anda untuk menggunakan Garchomp bagi menyelesaikan misi.
Tetapi tidak semua orang mempunyai Garchomp dan Garchomp pula antara Pokemon mahal untuk dibeli di stor dengan harga 10 ribu Coins.

Ramai menyatakan rasa tidak berpuas hati kerana tidak semua orang mempunyai Garchomp dan jika anda mahu menghabiskan misi ini anda perlu membeli Garchomp semata-mata untuk enam permainan sahaja.
Apa yang lebih membuat ramai pemain marah adalah Garchomp langsung tidak ada dalam rotasi Pokemon percuma untuk minggu ini.
Hal ini menunjukkan Tencent dan TiMi Studios akan membuat manipulasi untuk perkara yang sama bagi memaksa pemain.
Bukan itu sahaja Pokemon UNITE juga mempunyai misi yang memaksa pemain untuk bermain dengan rakan.
Tidak semua orang mempunyai masa untuk bermain dengan rakan-rakan akibat kesibukan diri.
Ini menunjukkan TiMi Studios dan Tencent pasti akan membuat perkara yang sama untuk masa hadapan bagi memaksa pemain untuk menggunakan coin yang dikumpul atau wang untuk terus membeli Pokemon yang mereka tidak ada.
Harap TiMi Studios dan Tencent sedikit prihatin dengan pemain mereka yang nyata mahu Pokemon UNITE berjaya.


Selepas diumumkan bahawa Pokemon Unite akan tiba untuk platform mudah alih pada 18 Ogos lalu, permainan itu kini berjaya mencapai sasaran jumlah pra-daftar lebih 1 juta, dalam masa kurang daripada seminggu.
Pencapaian ini diumumkan di laman Twitter rasmi Pokemon Unite dan mereka juga memperlihatkan ganjaran yang akan diperolehi oleh pemain pada setiap sasaran.

The first pre-register reward tier has been reached! Congratulations for hitting 1 million pre-registrations, unlocking 1000 Aeos Tickets!
There’s still time to pre-register and unlock additional rewards! Read up on the details➡https://t.co/GwGWwDv5Yn pic.twitter.com/qsFVpCF2U7
— Pokémon UNITE (@PokemonUnite) August 24, 2021

Antara ganjaran yang akan diberikan ialah Aeros Ticket, lesen Pokemon Unite dan Holowear-Festival Style: Pikachu.
Ganjaran ini akan dikatakan boleh ditebus sehingga 31 Oktober 2021, dan kemungkinan ganjaran ini akan diberi melalui mel dalam permainan.
Strategi memberikan ganjaran sebelum permainan dilancarkan ini adalah langkah yang dilakukan kebanyakan permainan masa kini. Dengan ini ianya sedikit sebanyak memberikan pemain keterujaan untuk melakukan pra-daftar dan sekaligus menantikan kemunculan permainan ini pada 22 September kelak.
Pokemon Unite akan dilancarkan secara rasmi pada 22 September ini dan pra-daftar masih boleh dilakukan di Google Play Store dan Apple App Store.
Sumber: GamingonPhone


Pokémon UNITE berjaya mengumpul lebih 50 juta muat turun merentas semua peranti mudah alih di seluruh dunia. Walaupun Pokémon sentiasa dijangka berjaya kerana namanya, ini adalah satu pencapaian yang agak hebat. Pembangun Pokémon UNITE sendiri mengiktiraf perkara ini dan memutuskan untuk memberi ganjaran kepada pemain yang log masuk antara 9 Disember dan 31 Januari.

#PokemonUNITE has now been downloaded over 50 million times! As a thank you, any user who logs in between 12/9 – 1/31 will receive 2,000 Aeos Tickets.
 Thank you once again for all of your support! pic.twitter.com/M8NWmigpC6
— Pokémon UNITE (@PokemonUnite) December 6, 2021

Untuk meraikan kejayaan besar ini, pemain pada mana-mana peranti yang log masuk antara 9 Disember dan 31 Januari akan menerima 2000 Aeos Tickets.
Ia adalah mata wang utama yang digunakan dalam Pokémon UNITE untuk membeli item dan barangan dalam permainan. Item ini termasuk kostum untuk watak anda, penambah item untuk meningkatkan statistik mana-mana item sedia ada yang anda miliki dan pelbagai lagi.
Biasanya, Aeos Tickets diterima oleh pemain sebagai ganjaran bermusim untuk perlawanan kompetitif atau sebagai ganjaran daripada pelbagai acara. Pemain juga boleh mendapatkan Aeos Tickets daripada Battle Pass serta ganjaran peningkatan tahap Trainer.
Berita ini adalah berita baik bagi pemain kerana agak sukar untuk mengumpul Aeos Tickets. Sudah tentu, tiket diberikan sekali sahaja bagi setiap akaun.


Pokemon UNITE baru sahaja dilancarkan baru-baru ini, dan komuniti meminta agar Pokemon comel Sylveon ditambahkan ke permainan MOBA mudah alih ini.

Get ready for a brand new ranged attacker! Join Sylveon as they scorch, smooch, and stare down opponents in #PokemonUNITE starting on 10/5 at 5:00pm PT! pic.twitter.com/eFLrppvoOd
— Pokémon UNITE (@PokemonUnite) October 2, 2021

Video trailer itu tidak mendedahkan perincian lengkap mengenai pergerakan Pokemon baru, tetapi pemain akan dapat mengetahui apa kemampuan Sylveon melalui sekilas ringkas dalam video itu.
TiMi Studios tidak mendedahkan banyak perincian tentang Pokemon ini selain dirancang sebagai penyerang jarak jauh dan kemampuannya berkisar pada menyerang pada jarak jauh serta mengawal pergerakan musuh.
Walaupun begitu, peminat mulai membuat spekulasi tentang pergerakan Pokemon ini dengan mengambil petunjuk dan menghubungkan titik-titik dari permainan Pokemon sebelumnya.
Sylveon adalah evolusi Eevee jenis Fairy. Eevee adalah salah satu Pokemon paling ikonik dalam francais permainan video yang dapat berkembang menjadi pelbagai jenis bergantung pada keadaan tertentu.
Sylveon akan dilancarkan ke Pokemon UNITE pada jam 8 pagi, 6 Oktober ini (GMT+8).


Baru-baru ini, kita digemparkan dengan berita Ninja yang ingin menyaman Pokimane atas sebuah fitnah yang dikeluarkannya. JiDion punca isu ini apabila dia menghantar raid ke strim Pokimane dan menyuruh penontonnya menulis “L + Ratio” di ruangan chat.
JiDion digantung di Twitch selepas kejadian itu dan meminta maaf kepada Pokimane tentang kejadian itu.
Kini, JiDion dilihat menikmati burger bersama Pokimane di sebuah kicauan yang dijumpa di Twitter.

Ask me and Poki questions pic.twitter.com/WwG3s8WCuk
— WiDion (@Jidion6) February 3, 2022

JiDion kemudiannya membuat siaran langsung Instagram untuk menjelaskan situasi itu dalam sebuah siaran pendek.
Menurutnya, dia tidak suka bergaduh dengan orang lain.
“Saya seorang yang tenang. Itu sahaja. Jika anda berselisih faham dengan seseorang, ia sentiasa boleh diperbaiki,” katanya di siaran langsung Instagramnya.

Pokimane tidak mendedahkan lebih lanjut mengenai kolaborasinya yang tidak dijangka bersama JiDion tetapi kemungkinan besar dia juga sibuk membuat pendedahan besar platform penstriman seterusnya selepas mendedahkan bahawa kontrak Twitch eksklusifnya akan berakhir tidak lama lagi.
Sumber rujukan: Dexerto


Imane Anys, atau lebih dikenali sebagai Pokimane antara peminat terbesar penembak taktikal Riot Games iaitu VALORANT sejak permainan itu dilancarkan pada bulan Jun 2020. Malah beliau mengambil masa untuk bermain sehingga mencapai kedudukan Immortal, antara kedudukan kompetitif yang tertinggi dalam permainan.
Pada penghujung Oktober, Anys memberitahu bagaimana beliau suka pada permainan membawanya mencapai pangkat Immortal. Mengenai dedikasinya kepada VALORANT, beliau menjelaskan: “Saya seronok bermain kompetitif dalam permainan itu. Saya rasa saya dapat melihat kemajuan yang benar-benar terasa baik, terutamanya kemajuan dalam sesuatu yang pada mulanya anda tidak tahu apa-apa,”
Walaupun streamer itu masih menyukai permainan itu, Anys mempunyai beberapa kritikan mengenainya, terutamanya dengan beberapa suasana ‘toksik’ yang mengelilingi rakan sepasukan secara rawak.
“Saya sangat menyukai VALORANT, tetapi saya sering merasakan hidup saya akan lebih baik jika kurang bermain. Mendedahkan diri saya kepada empat pemain lain yang kurang beradab dan seksis setiap perlawanan adalah meletihkan,” tulis beliau di akaun Twitternya

i love valorant sm, but i frequently feel like my life would be better off playing it less. opening myself up to 4 other people’s toxicity & sexism every single game is simply exhausting. 😔
— imane 💜 (@imane) November 14, 2021

Streamer itu menerangkan tentang budaya ‘toksik’ dan seksisme yang beliau hadapi pada masa lalu semasa bermain permainan video lain secara kompetitif dan ia menjadi sesuatu yang masih jelas walaupun dalam permainan lain.
Peminat-peminat beliau mengharapkan bahawa beliau akan pulang kepada VALORANT tidak lama lagi kerana streamer itu suka akan permainan penembak taktikal itu.
Sumber rujukan: Twitter


Activision Blizzard adalah sebuah syarikat pembangunan permainan yang sedang bergelut dengan masalah gangguan seksual di tempat kerja. Malah syaritkat ini pernah cuba mengelak dari hadir ke mahkhamah dengan mengumpul dana sebanyak AS$18 juta.
Ia juga cuba melepaskan diri daripada isu ini dengan menubuhkan jawatankuasa khas berikutan isu gangguan seksual dan diskriminasi. Malah, ikon industri seperti Phil Spencer dari Microsoft Xbox, Jim Ryan dari pasukan PlayStation juga mengecam syarikat ini. The Game Awards juga mengesahkan bahawa tiada permainan dari syarikat itu akan dinobatkan apa-apa anugerah.
Penstrim terkenal, Pokimane, baru-baru ini menggunakan platformnya untuk menyeru penstrim lain untuk tidak memainkan apa-apa permainan Activision Blizzard di siaran mereka.

“Saya rasa jika anda seorang penstrim yang sudah berkemampuan, anda tidak sepatutnya memainkan permainan Activision Blizzard,” kata Pokimane dalam salah satu siarannya pada 8 Disember.
Beliau juga memahami bahawa sesetengah penstrim menerima pendapatan utama daripada permainan Blizzard. “Saya fikir dalam kes itu, mereka harus tetap lantang tentang bagaimana mereka menentang isu ini jika mereka masih bermain permainannya,” ujarnya tentang penstrim yang menerima pendapatan dari Activision Blizzard.
Pokimane sendiri sudah lama tidak memainkan permainan Acitvision Blizzard.
Setakat ini, Activision Blizzard tidak memberi komen apa-apa tentang masalah yang dihadapi olehnya.
Sumber rujukan: Dexerto


Imane Anys atau Pokimane sudah bersama Twitch hampir satu dekad lalu. Dia memulakan kerjaya penstrimannya di Twitch pada tahun 2013 dan sejak itu menjadi salah seorang penstrim paling berpengaruh di platform itu.
Baru-baru ini, kontrak Twitch Pokimane sudah tamat dan tiada berita yang dia akan menyambung kontrak dengan mana-mana platform penstriman seperti YouTube Gaming atau Twitch. Kini, Pokimane mengumumkan bahawa dia akan terus setia untuk stream dengan Twitch.
Keputusan ini dilakukan kerana Imane sudah selesa dengan Twitch. Sebagai contoh, dia suka akan fungsi dan rupa Twitch Chat serta cara dia bergaul bersama peminatnya di Twitch. Maklumlah, itu pasti jelas selepas bersama Twitch hampir 10 tahun.
Namun, Imane tidak mendedahkan maklumat lain atau tempoh kontrak barunya.
Selain itu, Pokimane juga ingin memberi kereta Teslanya kepada seorang penonton strim yang bertuah.

giveaway details will be posted in the next few days!! ☺ ty guys for your support, it makes me forever want to give back ❤
— pokimane (@pokimanelol) February 8, 2022

Pengumuman ini dilakukan di Twitter dan dia bergurau dengan berkata ‘daripada memilih kereta ungu atau merah, lebih baik dia memberi keretanya’.
Ini merujuk kepada video Ludwig Ahgren di mana dia memilih kereta merah yang melambangkan YouTube Gaming, platform yang dipilih olehnya.
Sumber rujukan: Dotesports


Baru-baru ini, streamer di Twitch, ‘Pokimane’ Anys membuat satu pengumuman dengan projek baru.
Pokimane mengumumkan sebuah syarikat baru bernama RTS.
RTS adalah agensi yang akan membantu individu yang mahu mengubah atau membuat perniagaan berkaitan permainan video.
Pokimane sendiri akan menggalas posisi sebagai Ketua Pegawai Kreatif (CCO)

i’m so happy to announce the launch of my talent management + brand consulting firm, RTS! 😄
 our goal is to make creators lives easier & help companies integrate into gaming! 🎮
 check it out @ https://t.co/LXPa1IpPYxhttps://t.co/gBcngaQNdJ
— pokimane (@pokimanelol) October 27, 2021

Apakah objektif penubuhannya? pertama, RTS dikatakan komited untuk membantu anda melangkah jauh, membuka peluang baru dan juga membantu kehidupan anda sebagai seorang pencipta kandungan dengan menawarkan khidmat pengurusan.
Kedua, RTS juga akan memberi fokus kepada banyak jenama di luar sana yang mahu membantu komuniti permainan video dan menambahkan penyertaan.
Ketiga, RTS akan bekerjasama dengan penerbit, organisasi e-sukan dan pelbagai perniagaan permainan video yang lain secara langsung.
Syarikat ini mempunyai sedikit pemilikan dengan EVO yang juga pertandingan terbesar untuk permainan video berlawan (fighting).
RTS masih baru namun ramai orang dan peminat menyambut baik pengumuman ini dari Pokimane.


Jika anda ada kenangan dari kecil bermain ‘Polis & Pencuri’ dan ‘Hide and Seek’, pasti anda mahu mencuba bermain Police Sentri ini bagi mengimbau kembali kenangan lalu bersama rakan atau ahli keluarga anda.
Diinspirasikan daripada permainan popular kanak-kanak itu, Police Sentri ini adalah permainan video yang boleh dimainkan sehingga lapan orang pemain di mana pemain akan diberikan identiti sebagai polis atau pencuri.
Pemain yang bermain sebagai polis akan menang jika mereka dapat menangkap semua pencuri dan pencuri akan menang jika mereka berjaya menjaga ‘beg duit’ dalam masa yang ditetapkan.

Polis Sentri dibangunkan oleh Todak Studios bermula Januari awal tahun ini semasa Covid-19 yang menyebabkan pelbagai aktiviti bersama rakan dan keluarga terbatas.
Permainan ini mempunyai corak permainan yang pantas, mempunyai sistem ‘level up’ dalam permainan untuk perkembangan pemain yang menyeronokkan dan kuasa istimewa rawak dengan kemungkinan yang tiada penghujung.
Polis Sentri akan dilancarkan pada 16 Julai ini secara percuma di iOS dan premium di Steam.
Pengguna Android sudah boleh muat turun sekarang.


Satu permainan video yang diilhamkan oleh permainan ketika kanak-kanak “Polis entry one two jaga.. Polis mati.. Pencuri jaga” sudah pun dilancarkan dalam fasa beta terbuka di Android dan PC.
Menerusi laporan Aksiz, pembangun permainan video ini adalah dari studio tempatan, Studio Kamii.
Police Sentri boleh memuatkan sehingga lapan orang pemain. Dua pasukan iaitu pencuri dan polis akan bersaing yang mana tugas polis adalah meletakkan pencuri dalam penjara tapi pencuri juga boleh menyelamatkan kawan mereka.
Terdapat juga ciri menarik seperti pencuri boleh menyamar jadi polis untuk elak diragui.

Sumber: Aksiz


Singapore Police Force’s (SPF’s) bekerjasama dengan The Pokemon Company melancarkan kempen anti jenayah. Eh betul ke apa korang baca ni?
Ya, untuk membanteras kes jenayah dan memberikan kesedaran kepada semua, Jurong Police Division akan memulakan kempen itu bermula hari Sabtu lepas (10 Mac) di Jurong Point.
ACP Koh berharap kehadiran karakter Pokemon itu mampu menarik lebih ramai orang awam untuk bersama-sama menyertai kempen ini. Beliau juga tak menolak kemungkinan lebih banyak peluang dan kempen sebegini diadakan pada masa depan.
Kempen itu akan diadakan sampai 18 Mac ini dengan menampilkan maskot Pikachu yang menari dan berjalan-jalan serta beberapa booth game berkenaan. 3 mesej utama ini ingin disampaikan pada orang ramai:

Elak memandu di jalan yang gelap
Jangan membeli barangan cetak rompak
Jangan menggunakan telefon pintar ketika memandu

Sumber: The Star


Peminat PUBG Mobile Malaysia menyaksikan kemuncak yang menarik di Kejohanan Kampus PUBG Mobile (PMCC) 2021 apabila PMS PHANTOM dari Politeknik Muadzam Shah berjaya memperoleh kejayaan mereka untuk merangkul gelaran pasukan PUBG Mobile kolej yang terbaik di Malaysia.

PMS PHANTOM berjaya menentang 16 pasukan dalam perjalanan mereka ke peringkat akhir serta berjaya mengumpul sebanyak 111 mata dengan 2 Chicken Dinner.
Pasukan juara ini membawa pulang sebahagian besar dari prizepool RM60,000 serta bakal mewakili tanah air ke Kejohanan Kampus PUBG Mobile SEA (PMCC SEA) 2021 yang akan datang.
PMS PHANTOM juga akan disertai oleh pemenang tempat kedua dan ketiga PMCC 2021 iaitu TFES NOVA dan BMI ESPORT masing-masing dari UniKL MIIT dan UNIKL BRITISH MALAYSIA INSTITUTE di PMCC SEA 2021, di mana mereka akan menentang pasukan kampus PUBG Mobile terbaik dari Indonesia, Thailand, Vietnam dan Filipina.
“PMCC 2021 mempamerkan bakat dan persaingan sengit yang luar biasa daripada setiap pasukan yang mengambil bahagian. Tahniah dan syabas kepada PMS Phantom!” kata Chow Tuck Mun, Ketua Yoodo.
“Selain itu, kami sangat teruja dengan sambutan hebat yang diterima PMCC daripada pemain dan peminat. Dengan sokongan anda, Yoodo akan terus membawakan lebih banyak inisiatif e-sukan yang menarik pada masa hadapan,”
PMCC 2021 menerima seramai lebih 1,000 peserta 344 pasukan daripada lebih 200 institusi pengajian tinggi di seluruh Malaysia. Pusingan Grand Final, yang disiarkan secara langsung di platform Yoodo, menerima lebih 1 juta tontonan.
Hari kedua Grand Final menyaksikan peminat menikmati perlawanan persembahan antara 16 Pasukan PMCC Teratas dan 3 pasukan pempengaruh, yang terdiri daripada nama-nama ikonik seperti Soloz, Daddyhood, Yakuza, Boyka, Mossgoku, Manparang, Master Ramen dan Pemburu.


Postknight, siri permainan buatan Malaysia oleh studio Kurechii ini menjadikan anda seorang penghantar barang di dalam sebuah dunia fantasi. Pemain akan bermain sebagai seorang penghantar barang yang perlu melindungi pakej anda daripada makhluk-makhluk fantasi.
Postknight 2 kini membawa pemain kembali ke dunia fantasi ini, selepas tujuh tahun daripada peristiwa permainan asal.

Pemain perlu menghasilkan Postknight mereka sendiri dan mengembara melalui laluan yang penuh misteri dan menghantar surat kepada karakter yang mempunyai semangat dan masalah tersendiri.
Pemain akan bermula sebagai Postknight Trainee, di mana pemain perlu melengkapkan misi penghantaran dan mengambil ujian untuk tingkatkan rank sehingga mencapai Rank S.

Pemain juga perlu mengembara di seluruh dunia Prism yang merangkumi bandar, kampung, hutan magikal dan gunung-gunung, dengan pelbagai budaya dan konflik tersendiri. Selain pemain juga akan berdepan dengan pelbagai jenis musuh.

Setiap Postknight akan dilengkapkan senjata sama ada pedang dan perisai, dual Dagger atau sebuah tukul besar, di mana pemain perlu berlatih untuk mempertingkatkan kebolehan dengan pelbagai kelebihan dan membentuk corak permainan unik.

Postknight 2 kini membuka pra-pendaftaran untuk pemain sertai dan menerima pelbagai ganjaran eksklusif dalam permainan.

Jika anda berminat untuk mencuba Postknight 2, anda boleh pra-daftar di laman sesawang rasmi mereka di SINI, dan ikuti mereka di Facebook dan Twitter untuk informasi terkini.
Artikel ini diterjemah daripada IGN SEA.


Healer dianggap sebagai watak yang sangat membosankan di dalam RPG dan dalam kebiasaan RPG, protagonis biasanya digambarkan watak yang membawa pedang dan seorang “damage dealer”.
Walaubagaimanapun, RPG terbaru ini menjadikan menyembuh dan membuat posyen sebagai tujuan utama.

Featuring: Monster speed #bug in #potionpermit 😅#pixelart #gamedev #indiedev #indiegames #selfpromosaturday #ドット絵 #indiegame #IndieGameDev #lifesim #RPG #aseprite #screenshotsaturday #Simulation
Wishlist us: https://t.co/EvqtiiurLk pic.twitter.com/XFVaumKEcV
— Potion Permit (@PotionPermit) April 10, 2021

Potion Permit ialah RPG simulasi rekaan studio Indonesia, MassHive Media dan penerbit PQube Games. Permainan ini memberikan peranan pemain sebagai seorang Ahli Kimia, yang ditugaskan untuk membantu menyembuhkan penduduk di sebuah pekan kecil.
Penduduk pekan Moonbury amat mematuhi kaedah perubatan tradisional, sehingga anak perempuan kepada Datuk Bandar jatuh sakit dan penduduk kampung terpaksa mencari seorang pengubat moden.

Di sini bermulanya watak pemain masuk, berpindah ke pekan kecil itu yang berpenduduk seramai 30 orang dan bermula proses menjadi doktor mereka.
Penduduk akan datang kepada pemain, apabila mereka rasa lemah dan atas keputusan pemain untuk diagnos simptom mereka dan mencari penawar untuk penyakit mereka.

Untuk menemukan bahan posyen dan remedi, pemain mesti mengembara ke luar Moonbury, di mana banyak bahan-bahan mentah semulajadi tumbuh, atau menewaskan raksasa untuk mendapatkan sesetengah bahan spesifik.
Apabila bahan semuanya ditemui, pemain akan pulang ke rumah untuk mereneh posyen dan ubatan untuk penduduk pekan. Pemain akan mula membina hubungan dengan penduduk, bermula dari sini dan membantu Moonbury.

Potion Permit adalah hasil gabungan elemen daripada The Legend of Zelda dan Stardew Valey dan menggabungkan dunia magis Fullmetal Alchemist.
Permainan ini akan menemui pemain dalam tahun ini dan mereka yang berminat boleh letakkan di dalam ‘wishlist’ di platform Steam.
Ikuti Twitter rasmi Potion Permit untuk perkembangan terkini pembangunan permainan.


Power Rangers: Battle for the Grid adalah game fighting baru dibangunkan oleh nWay dengan hasil kerjasama Hasbro dan Lionsgate.
Sempena sambutan 25 tahun francais Power Rangers, game ini adalah gabungan Rangers dan penjahat klasik dan moden dalam sistem combat baru dengan kawalan game fighting lebih mudah bagi pemain baru manakala lebih mencabar untuk pemain veteran. gan pe
Power Rangers: Battle for the Grid akan mempunyai fungsi cross-play iaitu membolehkan korang bertempur pemain dari pelbagai platform. Selain itu, korang boleh bertukar-tukar platform untuk menyambung progress misi melalui fungsi cross-progression.
Game ini akan dilancarkan di PS4, Xbox One dan Nintendo Switch pada bulan April manakala tarikh rasmi PC akan diumumkan kelak. Terdapat dua versi bakal dilancarkan iaitu Standard Edition berharga RM82.26 (USD$19.99) dan Collector’s Edition yang menyertakan tiga karakter tambahan, mod Arcade Story dan skin warrior baru berharga RM164.54 (USD$39.99).
Saksikan trailer pengumuman Power Rangers: Battle for the Grid di bawah:

Sumber: Kotaku


Pasukan Powerpuff Girls Gaming (PPG) dari Singapura berjaya memenangi kejohanan PUBG Mobile Wanita MYLADIES kategori Squad yang berlangsung pada hujung minggu lalu.

Mereka berjaya mengumpulkan keseluruhan 67 mata dalam kejohanan tersebut.
PPG sebelum ini pernah menyertai Liga Profesional PUBGM (PMPL MYSG musim kedua) dan satu-satunya pasukan wanita yang bermain di peringkat liga.
Sementara itu, AOE Huntress dan Dingoz Goddess di tempat kedua dan ketiga dengan 64 dan 52 mata.
Kejohanan ini dianjurkan oleh Kementerian Belia dan Sukan (KBS Malaysia) dan MyGameOn sebagai rakan media serta Todak sebagai rakan strategik.
Ikuti kami di Facebook, Twitter dan Instagram. Saksikan kami di YouTube.


Garena kali ini memperkenalkan Black Clover M: Rise Of The Wizard King, satu permainan video Black Clover RPG dari VIC Games Studios.
Black Clover M akan membawa pemain mengikuti Asta besama-sama rakan yang lain dalam dunia penuh magis.

Anda juga akan mengikuti penceritaan ikonik dari siri Black Clover sendiri.

Black Clover M menggunakan perlawanan giliran dengan kualiti animasi yang sangat cantik.

Sertai penceritaan Black Clover dari peranti mudah alih sahaja.

Anda dan pemain-pemain lain bakal dapat hadiah pra-daftar mengikut jumlah pendaftaran yang ada.

Anda kini boleh pra-daftar Black Clover M di App Store dan Google Play.


Level Infinite baru-baru ini mengumumkan pra-daftar global untuk Dragon Nest 2: Evolution akan datang tidak lama lagi.
Akhirnya penantian bakal berakhir buat peminat-peminat Dragon Nest.
Dragon Nest 2: Evolution akan membawa banyak perubahan baru di mana setiap pemain akan meneroka tempat baru digelar Altea.

Setiap yang pra-daftar akan berpeluang untuk mendapat ganjaran mengikut jumlah pra-daftar.

1 juta pra-daftar: Glazed Amber x100
2 juta pra-daftar: Revive Coin x10
3 juta pra-daftar: Pandora’s Heart x3
4 juta pra-daftar: Crazy Duck Hat x1
5 juta pra-daftar: Angelic Sheep x1

Dragon Nest 2: Evolution adalah MMORPG untuk peranti mudah alih.
Terdapat empat kelas yang boleh dipilih oleh pemain dan setiap kelas akan mempunyai kelebihan dan keunikan tersendiri.
Setiap kelas akan mempunyai 32 pilihan yang memberikan kebebasan untuk mencipta karakter sesuai dengan corak permainan anda.
Permainan mudah alih ini akan dilancarkan di Google Play Store, Apple Store, Huawei AppGallery dan OPPO Store.
Dapatkan maklumat lanjut di laman rasmi Dragon Nest 2.


Berita baik kepada peminat tegar Ragnarok Online! Korang boleh membawa pengembaraan MMORPG ke mana-mana sahaja.
Daripada penerbit yang sama menghidupkan kembali Ragnarok Online di Malaysia dan Singapura, Electronics Extreme akan membawakan Ragnarok M: Eternal Love dalam versi bahasa Inggeris untuk server Asia Tenggara yang meliputi 11 negara termasuk Malaysia.
Sebelum ini, Ragnarok M: Eternal Love hanya diumumkan untuk China pada Mac tahun lepas.
Ragnarok M: Eternal Love merupakan sebuah game mobile remake daripada Ragnarok Online versi PC dibangunkan oleh Gravity iaitu pembangun asal Ragnarok. Korang boleh tengok video promo di bawah:

Ragnarok M: Eternal Love menampilkan sedikit kelainan untuk disesuaikan sebagai sebuah game mobile MMORPG.
Antara ciri-ciri paling ketara adalah karakter 2D dinaiktarafkan menjadi stail 3D, banyak dungeon dan raksasa untuk diburu, memasukkan sistem auto-fight dan banyak lagi.
Bagi yang berminat untuk bermain game nostalgia ini, korang boleh membuat pra-pendaftaran terlebih dahulu dan berpeluang untuk mendapatkan barangan in-game mengikut nombor pra-pendaftaran.
Pemain akan menerima satu skin misteri eksklusif jika berjaya mencecah 1 juta pra-pendaftaran. Korang boleh mula daftar Ragnarok M: Eternal Love di sini.
Sumber: Droid Gamers


Masih ingat Contra? ia adalah permainan di konsol klasik yang menjadi kenangan manis untuk kita yang lahir pada era 1990-an.
Hari ini, platform hiburan digital di bawah SEA Group, Garena mengumumkan pra-pendaftaran bagi Contra: Return (Contra) bagi Asia Tenggara!

Permainan mudah alih ini adalah yang pertama berasaskan francais Contra klasik dan dibangunkan bersama oleh Timi dari Tencent dan Konami. Server ini akan rasminya dikeluarkan di Singapura, Malaysia, Filipina, Indonesia dan Thailand.
Kalau korang register, haaa boleh dapat diamonds, gold dan macam-macam lagi in-game-items percuma masa pelancaran nanti.
Apa yang bestnya pasal Contra: Return ni?

Selain karakter ikonik dan gameplay yang masih kekal dengan pengalaman 3D side-scrolling, elemen teknologi dan mod permainan yang moden, grafik yang dinaik taraf dan pengalaman bermain yang baru disediakan kepada semua orang.

Ada karakter baru, senjata malah juga haiwan peliharaan serta mekanisme permainan baru ditambah! Elemen RPG juga ditambah dalam permainan ini. Garena juga menjanjikan akan ada patch yang berterusan dengan ciri baru dan levels baru.

Antara mod gameplay yang ditawarkan ialah PvP dalam setting 1v1, 2v2, 3v3 dan ranking. Korang boleh pilih antara lebih 20 pemain dengan kuasa aktif, pasif dan ultimate yang tersendiri. Korang juga boleh mengumpul EXP dan bonus lain dengan membunuh raksasa dan mendapatkan item dalam arena.
Pengurus Produk untuk Operasi Permainan Contra Singapura dan Malaysia, Fern Yeap melahirkan rasa teruja dengan pengumuman ini.
“Kami teruja untuk membawa kembali permainan klasik popular ke Asia Tenggara. Kami berharap francais nostalgia Contra ini dapat dimainkan pemain generasi lama yang ingin mengimbau kenangan zaman kanak-kanak dan juga kepada gamers lebih muda yang ingin menikmati pengalaman baru. Kami alu-alukan kesemua gamers untuk ‘Challenge a New Classic’ dengan Contra: Return.
“Sebagai penerbit permainan, Garena dah pun menerajui banyak title permainan merentasi Asia Tenggara. Kami berharap dengan permainan (Contra) ini dapat memberikan pengalaman bermain permainan mudah alih yang bermakna untuk semua gamers di Malaysia,”
Contra: Return masih belum dikeluarkan secara rasmi jadi korang boleh pra-daftar dulu untuk mendapatkan rewards yang penulis mention dekat atas tadi. KLIK SINI untuk pra daftar. Nantikan kemunculan Contra: Return!


Kita sedia maklum yang Square Enix akan melancarkan Octopath Traveler di PC menerusi Steam pada Jun dan sekarang permainan ini sudah boleh ditempah awal – korang boleh dapatkan 11 wallpapers ekstra dengan harga RM190.

Di PC, Octopath Traveler membawakan grafik HD-2D yang lebih cantik berbanding dulu (Switch). Ia juga memaparkan stail visual yang unik, menggabungkan karakter 2D dilakar teliti dengan persekitaran 3D – yang terbaru dalam mana-mana permainan.
Game ini memperkenalkan lapan karakter dengan kemahiran serta latar belakang tersendiri. Dari peranan sebagai pahlawan, rahib sehinggalah penari, korang boleh customize karakter ini mengikuti cita rasa sendiri. Setiap karakter mempunyai ‘Path Actions’ – satu abiliti unik untuk korang progress dalam jalan cerita, mencari barang tersembunyi dan mendapat kelebihan dalam perlawanan.
Ala-ala Final Fantasy, Octopath Traveler akan dilancarkan di PC pada 7 Jun 2019. Ia akan menyokong audio suara Inggeris dan Jepun. Sebelum ini, Nintendo Switch mendapat hak eksklusif namun ia akan hadir ke PC juga kerana permintaan ramai.
Pra tempah di SINI.


Samsung telah mengadakan acara Galaxy Unpacked 2020 semalam dan mereka mendedahkan beberapa produk baharu iaitu Samsung Galaxy Note20, Note20 Ultra, dan Galaxy Watch 3 yang kini boleh dipra-tempah di pasaran Malaysia.
Samsung Galaxy Note20 dan model-model yang berkaitan merupakan versi terbaru telefon pintar Galaxy Note dan ia boleh dikatakan sebagai telefon pintar paling premium dalam katalog Samsung.
Antara penambahbaikkan Samsung Galaxy Note20 berbanding model Galaxy Note sebelum ini adalah S Pen kini mempunyai kependaman (latency) 9 milisaat. Ini mewujudkan tahap respon yang boleh dikatakan hampir serta-merta.

Terdapat tiga model berbeza Samsung Galaxy Note20 yang boleh dipra-tempah oleh pengguna Malaysia iaitu Samsung Galaxy Note20, Galaxy Note20 5G, dan Galaxy Note20 Ultra 5G.
Berikut adalah senarai harga pra-tempah serta barangan bonus untuk model-model tersebut:

Samsung Galaxy Note20 – RM3,899 + hadiah eksklusif percuma Samsung Galaxy Buds+ bernilai RM599
Samsung Galaxy Note20 5G – RM4,299 + hadiah eksklusif percuma Samsung Galaxy Buds+ bernilai RM599
Samsung Galaxy Note20 Ultra 5G – RM5,199 + hadiah eksklusif percuma Samsung Galaxy Buds Live RM699

Salah satu kelebihan model Samsung Galaxy Note20 Ultra ialah ia mempunyai paparan beresolusi 1440p. Jika anda lebih gemar kadar segar semula yang lebih tinggi, skrin tersebut juga boleh ditetapkan pada 1080p 120Hz.

Terdapat dua model berbeza Samsung Galaxy Watch 3 yang boleh dipra-tempah di Malaysia, satu model bersaiz 41mm dan satu lagi model bersaiz 45mm.
Samsung menyatakan bahawa Samsung Galaxy Watch 3 mempunyai fungsi pemantau kesihatan paling maju dalam sebuah jam tangan pintar. Ia mempunyai pengukur oksigen dan juga pengesan kejatuhan.

Samsung Galaxy Watch 3 41mm boleh dipra-tempah pada harga RM1,699 dan model 45mm pula boleh dipra-tempah pada harga RM1,799. Kedua-duanya akan datang bersama hadiah eksklusif percuma Samsung Galaxy Wireless Charging Pad bernilai RM239.
Semua produk di atas boleh dipra-tempah melalui laman Lazada rasmi Samsung. Untuk maklumat lanjut mengenai produk-produk di atas, anda boleh melayari laman web rasmi Samsung Malaysia.

Ikuti kami di Facebook dan Instagram.
Saksikan kami di YouTube.


Seminggu sebelum pelancaran rasmi GTA The Trilogy – The Definitive Edition, Rockstar kini mendedahkan permainan itu kini boleh dimuat naik lebih awal (pre-load) dahulu untuk platfrom Xbox One, Xbox Series X dan Nintendo Switch.
Selain itu, PlayStation Store juga menyediakan pre-load buat pengguna PlayStation 5 dan PlayStation 4.

There’s less than one week until Grand Theft Auto: The Trilogy – The Definitive Edition arrives on November 11.
Pre-loading is now available through the Microsoft Store and Nintendo eShop. PlayStation Store pre-load begins November 6 at midnight. https://t.co/pY4IBfDjHi pic.twitter.com/MdGrLHbYb8
— Rockstar Games (@RockstarGames) November 5, 2021

Namun, bagi pengguna PC anda perlu menunggu sehingga ke tarikh pelancaran untuk memuat turun permainan ini.
Selain itu, Rockstar juga akan memberikan baucar potongan sebanyak AS$10 (RM41) buat pembelian mana-mana produk dengan harga AS$15 atau lebih di Rockstar Store bagi mereka yang melakukan pra-pembelian GTA Trilogy ini.
Baucar ini sah digunakan sehingga 16 Januari tahun depan.
GTA The Trilogy- The Definitive Edition akan dilancarkan secara rasmi untuk seluruh platform permainan pada 11 November ini.
Sumber: ComicBook.


Komputer riba gaming berprestasi tinggi dari Predator iaitu Predator Helios kini menerima kemaskini model terbaru untuk Helios 700 dan Helios 300 dengan komponen Intel dan NVIDIA yang akan menambah baik lagi prestasi ketika bermain permainan bertaraf AAA.
Ia diumumkan ketika Acer Global Press Conference yang berlangsung sebentar tadi.

Predator Helios 700

Dalam pengumuman tersebut, Helios 700 akan mengekalkan panel 17 inci komputer riba ini dengan kadar segar semula 144-Hz IPS G-Sync.
Malah, model terbaru menambah baik kemampuan pengurusan haba dengan teknologi Predator PowerGem bagi model yang dikuasakan oleh CPU Intel Core i9 baru. Teknologi seperti Acer CoolBoost dan dua kipas AeroBlade 3D digunakan bagi sistem penyejukan lebih efisien.

Kemaskini ini juga turut menambah baik bahagian GPU. Ia menyertakan pilihan untuk kad grafik GeForce RTX 2080 SUPER atau RTX 2070 SUPER.
Ia menambahkan satu lagi port Thunderbolt 3. Ia juga dikemaskini dengan penambahan switch mekanikal MagTek untuk butang WASD tapi yang paling utama adalah papan kekunci HyperDrift boleh diregangkan ke bawah bagi menampakkan sistem penyejukan dan dengan kemampuan overclocking untuk meningkatkan prestasi.

Predator Helios 300

Untuk Helios 300 pula, ia akan hadir dengan kad grafik GeForce RTX 2070 dan paparan 15.6 inci HD penuh IPS dengan kadar segar semula 240 Hz.

Paling menarik, pengalaman gaming dan prestasi secara menyeluruh dipertingkatkan dengan teknologi DTS:X Ultra Audio untuk audio menyeluruh 360 darjah spatial. Dengan fon kepala, ia membolehkan bunyi didengar secara logikal, sama ada jauh atau dekat dengan pengoptimuman pada genre permainan berlainan (strategi, RPG atau FPS).
Penyejukan pada komputer riba ini menggunakan kipas Aeroblade 3D yang mengurangkan bunyi dan melancarkan pergerakan haba ditambah lagi dengan CoolBoost.
Helios 300 dengan bingkai nipis ini menyokong sehingga 32GB DDR4 RAM  dan sehingga 2 TB hard drive.

Buat masa ini, belum ada tarikh rasmi bila model terbaru Helios 300 dan 700 ini akan menjengah pasaran kelak.
Ikuti kami di Facebook, Twitter dan Instagram.
Saksikan kami di YouTube.


Selain Predator Triton 900, komputer riba gaming gergasi dilancarkan hari ini, Acer Malaysia juga umumkan kemaskini bagi produk tahun lepas iaitu Predator Helios 300 dan Acer Nitro 5 untuk tahun 2019. Mereka juga melancarkan Nitro 7 dengan paparan lebih besar untuk mereka yang sukakan pengalaman gaming di komputer riba. Jom tengok tawaran baru daripada Acer ini!

Predator Helios 300

Helios 300 adalah produk yang dinaiktaraf dari tahun lalu dan lebih sesuai bagi pemain profesional e-sukan dan ia juga cukup nipis pada kelebaran 3.8mm berbanding produk terdahulu. Lebih menarik apabila bezelnya cukup nipis dilengkapi dengan Intel Core Generasi ke-9 serta NVIDIA GeForce RTX 2060 yang hadir dalam dua warna iaitu biru dan hitam.
Paparannya adalah 144Hz HD Penuh IPS dengan saiz 15.6 inci serta bezel lebih nipis.
Papan kekuncinya adalah Predator Typeface, RGB 4-zon, dengan TURBO key dan PredatorSense. Kipasnya pula adalah Aeroblade 3D Generasi ke-4 dengan 45% aliran udara lebih baik dan 35% lebih senyap untuk pengalaman gaming lebih baik.
Predator Triton 300 – harga RM5,399 untuk Intel Core i5 (8GB RAM).
Predator Triton 300 – harga RM6,199 untuk Intel Core  i7 (8GB RAM)
Predator Triton 300 – harga RM6,799 untuk Intel Core i7 (16GB RAM).

Acer Nitro 5 & Nitro 7
Nitro 7
Bagi produk dengan dua versi ini, ia lebih sesuai untuk pemain kasual yang mana Nitro 7 (paparan 17.3 inci) untuk mereka yang dahagakan prestasi dan pengalaman gaming lebih baik. Setebal 19.9mm, ia mempunyai chasis besi manakala Nitro 5 pula dengan paparan HD penuh IPS 15.6 inci dengan reka bentuk bezel lebih nipis.
Paparan kedua-duanya adalah 144Hz dengan Intel Core i7 Generasi ke-9 dan kad grafik boleh dinaiktaraf hingga GTX1660TI. RAM keduanya boleh dinaikkan sehingga 32GB dan diatangkan dengan dua slot M.2 PCle SSD.
Kipas Acer CoolBoost dilengkapkan untuk pengalaman gaming lebih menarik tanpa gangguan haba.
Nitro 5
Bagi Acer Nitro 5, ia dijual dengan harga RM3,499 dan varian dengan paparan 17.3 inci (144Hz) pula pada harga RM4,899 sama dengan Nitro 7.
Lebih menarik, bermula hari ini hingga 30 Jun, Acer menawarkan harga promosi bagi Helios 300, Acer Nitro 5 & 7 di kedai jenama Acer dan Superstor terpilih. Kalau korang datang ke Orange Concourse, Sunway Pyramid, bolehlah singgah roadshow untuk melihat sendiri produk-produk ni hingga 30 Jun.
Ikuti kami di Facebook dan Instagram.
Saksikan kami di YouTube.


Dalam pusingan grand final ataupun round ke-15, skuad PUBG dari Korea Selatan, Afreeca Freecs Fatal nampaknya berjaya menunjukkan taring mereka di kejohanan APAC Predator League 2019 yang berlangsung di Bangkok, Thailand mengumpulkan 26 pasukan dari 16 negara berebut prize pool RM1 juta!
Skuad Korea Selatan (tengah) sambut kemenangan
Mereka berjaya mengumpul sebanyak 172 mata selepas menewaskan ramai lagi pasukan mengikut mata. Fuhhh hebat! Sementara itu, wakil negara, Team Asbol hanya berpuas hati di tempat ke-13 dengan 49 mata serta 30 jumlah pembunuhan (kills).
Tak cukup dengan mendapat tempat pertama, Fatal juga membawa pulang wang tunai terkumpul USD75,000 (RM300,000) beserta empat unit Predator Helios 300! Tahniah kepada mereka!
Purple Mood Esport dari Thailand
Naib juara diperoleh pasukan Purple Mood Esport yang juga tuan rumah dengan hadiah wang tunai RM120,000.
Team Immunity dari Australia
Tempat ketiga pula berpihak kepada Team Immunity, skuad Australia yang baru first time berentap untuk kejohanan kali ini (tahun lepas tak ada negara Australia) membawa pulang RM60,000.
Geek Fam berpuas hati di tempat ketiga dengan wang tunai RM60,000
Sementara itu bagi wakil negara, Geek Fam dan LOTAC Gaming yang bermain untuk Dota 2, mereka berada di kedudukan ketiga dan keempat.
Geek Fam bermain dengan sangat baik namun gagal mempertahankan kejuaraan mereka dalam edisi lepas. Mereka tewas 0-2 di tangan wakil Indonesia, Boom ID.
BOOM ID bawa pulang RM120,000!
Pertarungan Boom ID dengan TNC Predator pula agak sengit namun skuad Indonesia itu terpaksa akur dengan kekalahan 0-2 dalam best of three grand finals.
Tahniah kepada TNC! Mereka bawa pulang wang tunai RM300,000
Lebih mengejutkan pada acara penutupan, semua ternanti-nanti negara mana yang akan menjadi tuan rumah bagi kejohanan APAC Predator League 2020. Ramai yang meneka Malaysia adalah negara seterusnya tapi Presiden Acer Asia Pasifik mengejutkan semua orang dengan pengumuman Filipina sebagai tuan rumah. Pastinya ini juga satu berita baik kepada semua kerana kita tahu komuniti Dota 2 di Filipina sangatlah besar (hint: Manila Major).

Kami dari MyGameOn mengucapkan tahniah kepada wakil Malaysia yang sudah bersusah payah bertarung hingga ke tahap ini membawa nama negara. Semoga tahun depan kita akan menyaksikan Malaysia sekali lagi memberikan rekod cemerlang!
Akhir kata, #GGWP lah kepada semua yang bertanding!


Predator League 2019 berlangsung dengan meriah semalam dengan adanya dua wakil negara yang bertanding untuk Dota 2 iaitu Lotac dan juga juara bertahan tahun lepas, Geek Fam. Untuk kategori PUBG dipertandingkan buat kali pertama, Team Asbol mewakili Malaysia untuk kejohanan e-sukan ini.
DOTA 2
Dalam perlawanan pembukaan, menyaksikan Geek Fam menang 2-1 ke atas Signify dari India.

Perlawanan kedua pula kelihatan Geek Fam lebih mendominasi dengan markah 2-0, menewaskan X dari Singapura.

Mereka seterusnya mara ke semifinal selepas menewaskan tuan rumah sendiri Alpha Red dengan markah sama 2-0. Mereka akan bertemu TNC.Predator pula di pusingan semi-final hari ini!

Sementara itu, Lotac yang juga dianggotai oleh pemain veteran, Chong Xin Khoo (Ohaiyo), Ng Wei Poong (Yamateh), Kee Chyuan Ng (Chyuan), Marc Polo Luis Fausto (Raven) dan Nico Barcelon (eyyou) gagal mara ke semi final selepas tewas dengan TNC.Predator pada pusingan pertama dengan markah 1-2. Mereka bagaimanapun masih lagi mencari kedudukan selesa dengan kemenangan ke atas Signify dan perlu berdepan PnX|Indomitus dari Sri Lanka hari ini.

PUBG
Nasib bagi wakil negara untuk PlayerUnknown’s Battlegrounds (PUBG) tidak begitu cerah pada hari pertama kerana mereka agak struggle dan merasakan sedikit sukar mendapatkan momentum. Selepas melalui lima pusingan di peta yang berbeza, mereka berada di kedudukan kedua terakhir selesai hari pertama kejohanan ini,
Asbol perlu mendapatkan rentak mereka kembali untuk mengumpul mata kill sebanyak mungkin kerana kejohanan ini menggunakan format yang berbeza dan memerlukan pemain bermain agak agresif untuk kekal dalam perlawanan.

Edisi Predator League APAC 2019 ini bukan saja mengumpulkan lebih banyak negara serata Asia tapi juga menawarkan wang tunai terkumpul lebih tinggi sebanyak USD250,000 (kira-kira RM1 juta)!
Bagi edisi kali ini yang diadakan di Bangkok, Thailand, ia mengumpulkan seramai 26 pasukan untuk Dota 2 dan PUBG.
Selain kedua e-sukan ini yang akan dipertandingkan di dalam stadium, juga ada konsert mini dari BNK48. Bagi korang yang berada di Bangkok, bolehlah mari ke Nimibutr Sport Building yang juga Stadium Nasional Bangkok bermula semalam hingga Ahad ini. Terdapat juga food truck dan cosplayer yang memeriahkan acara ini.
Info lanjut boleh didapati di laman web Predator League dan livestreaming di Facebook Predator Gaming.


Selepas berjaya mendapatkan Winner Winner Chicken Dinner di peta terakhir hari ini, pasukan Malaysia, VR Universal 4Rivals berpuas hati dengan kedudukan ke-10 pada Grand Final Predator League 2022.
Pada peta ke-10 itu, mereka mencatatkan empat mata bunuh dan ini menjadikan mata keseluruhan mereka sebanyak 43 mata, hanya tujuh mata di belakang satu lagi wakil Malaysia, ShuaiGeDui (SGD) V2.
Balingan bom yang tepat ke arah pasukan Indonesia, Macan Sumeru berjaya melenyapkan mereka dari permainan seterusnya memberikan WWCD

Saksikan temubual kami bersama dengan mereka pada awal hari ini.

@mygameondotmy Pasukan VR Universal 4Rivals berharap prestasi hari ini lebih baik dalam Grand Final Predator League 2022 #PredatorLeague #PL2022 #PUBG #MyGameOn #fyp ♬ Pubg – Xd12 Gang

Ini pula temubual bersama SGDV2:

@mygameondotmy Pasukan PUBG Malaysia SGDV2 berharap dapat lakukan lebih baik di hari kedua Predator League 2022 #fyp #kakigaming #predatorleague #pl2022 #mygameon ♬ original sound – My Game On

Pada Jumaat hingga Ahad, empat pasukan Malaysia bertanding iaitu Team SMG dan ChubbyBoiz bagi kategori Dota 2 dan VR Universals 4Rivals dan SGDV2 bagi kategori PUBG.
Kejohanan ini menawarkan hadiah wang tunai terkumpul AS$400,000 (RM1.8 juta).
Ia diadakan di Tokyo, Jepun selepas dibatalkan di Filipina pada tahun 2020 lalu akibat pandemik COVID-19.


Semasa sambutan ke-25 tahun Final Fantasy VII, Square Enix mengembalikan salah satu siri FFVII yang tidak disangka iaitu Crisis Core.
Keluar pada tahun 2007 di pelantar PlayStation Portable (PSP), permainan ini masih mempunyai ramai peminat.
Crisis Core menceritakan mengenai Zack yang menjadi Soldier baru bersama-sama soldier veteran hebat seperti Angeal, Sephiroth dan Genesis.

Crisis Core dikeluarkan bersama-sama promosi Dirge of Cerberus dan Final Fantasy Advent Children.
Sudah pasti ramai juga menantikan babak berlawan yang sangat diingati ramai iaitu perlawanan di antara Angeal, Sephiroth dan Genesis.

Akhirnya lebih ramai akan belajar asal usul pedang ikonik Buster Sword dan bagaimana Sephiroth menjadi jahat.
Crisis Core akan keluar di semua pelantar dari PS5, PS4, Nintendo Switch, Xbox Series, Xbox ONE dan PC di Steam.
Permainan video ini akan hadir hujung tahun ini ketika musim sejuk.


Laaa… ingatkan betul-betul jadi acara berpingat!
Berhubung kenyataan Naib Presiden Persatuan Esports Indonesia (IeSPA) yang mengatakan Mobile Legends rasmi dipertandingkan sebagai acara berpingat di Sukan Asia 2022, terdapat bantahan dari presiden persatuan itu sendiri.
Baca lanjut: Naib Presiden IeSPA mengatakan Mobile Legends akan dipertandingkan di Sukan Asia 2022
Presidennya, Eddy Lim menafikan kenyataan itu dan mengatakan Mobile Legends belum tentu akan dipertandingkan kerana semuanya bergantung dengan negara yang menjadi hos temasya sukan itu sendiri. Malah, perbincangan mengenai jenis sukan yang akan dipertandingkan juga belum dimulakan.
“Berita itu tak sahih dan tak benar. Jenis sukan dipertandingkan di sana nanti (Sukan Asia) juga belum pasti. Tahun 2022 masih lama, jangankan esports, sukan yang lain juga belum ditentukan,” kata beliau kepada Bola.com
Eddy mengatakan samada Mobile Legends akan dimasukkan ke Sukan Asia 2022 akan diketahui setahun sebelum temasya sukan di Hangzhou, China itu bermula.
“Biasanya, sukan apa akan dipertandingkan hanya diumum setahun sebelumnya, tak mungkin sekarang. Juga masih belum pasti kalau esports akan jadi acara berpingat atau demonstrasi saja. Siapa tahu ada perubahan last minute. Terlalu awal nak bercakap pasal sekarang (Mobile Legends dipertandingkan di Sukan Asia 2022),”
Walaupun berita ini mengecewakan ramai pihak, Sukan SEA 2019 masih menjadi acara berpingat bagi esports buat pertama kalinya.
Sumber: Bola.com


Presiden Perancis, Emmanuel Macron baru-baru ini menyalahkan permainan video ketika rusuhan berlaku di ibu kota negara itu.
Insiden rusuhan itu bermula selepas seorang remaja beragama Islam ditembak mati oleh pegawai polis Paris.
Menurut beberapa laporan, remaja itu ditembak oleh polis selepas dia dikatakan mahu melepaskan diri selepas polis menghentikan kereta itu kerana dia membawa laju di laluan bas.

Salah seorang anggota polis melepaskan tembakan kepada remaja itu yang meninggal dunia satu jam kemudian di lokasi kejadian.
Video kejadian itu mengundang kemarahan pelbagai pihak di seluruh Perancis serta mencetuskan rusuhan terutama sekali di Paris.
Disebalik rusuhan ini, Macron dikatakan menyalahkan permainan video kerana satu pertiga perusuh yang ditahan di usia yang muda.

Menurut In Context, Macron turut menyalahkan media sosial seperti Snapchat dan TikTok kerana ia menjadi tempat perusuh berkumpul dan mengutuk rusuhan itu.
“Mereka berkelakuan sebegini kerana permainan video meracun minda mereka,” ujar Macron.

#Macron blames video games and social media for French riots.#FranceProtests pic.twitter.com/Tc3rm1jX2z
— In Context (@incontextmedia) July 1, 2023

Ramai pihak mengutuk kenyataan Macron dan menganggap bahawa Macron cuba untuk meremehkan tragedi ini dan tidak mengambil kira impak kepada emosi selepas kematian remaja itu.
Ia bercanggah dengan kenyataan Macron yang menyokong permianan video dan turut mengumumkan bahawa Perancis akan menjadi hos untuk dua acara e-sukan yang besar iaitu Counter-Strike: Global Offensive yang akan berlangsung pada tahun ini dan TrackMania pada tahun depan.
Rusuhan di Paris bermula sejak 27 Jun dan hanya satu kematian dicatatkan sepanjang rusuhan berlaku.


Presiden International Olympic Committee (IOC), Thomas Bach masih lagi sangsi untuk menyarungkan pingat Olimpik kepada atlet esports jika game itu ganas.
Menurut laporan Associated Press, Bach berkata, “Kita tidak boleh mempunyai game yang mempromosikan keganasan dan diskriminasi terlibat dalam program Olimpik.”
Bach tidak menafikan satu ironi keganasan yang boleh diperlihatkan dalam acara-acara sukan Olimpik lain seperti tinju, gusti dan judo tetapi beliau masih tidak dapat menerima game yang mengarahkan pemain untuk membunuh.
“Semestinya setiap sukan pertempuran berpunca dari perlawanan antara orang pada zaman dahulu tetapi sukan adalah satu ekspresi terkawal atau bertamadun terhadap sukan yang melibatkan orang berlawan,” ujar Bach.
Bach juga berikan nama khas yang dipanggil sebagai ‘killer games‘ yang bercanggah daripada semangat Olimpik sebenar. Beliau menjelaskan lagi, “Jika kita memasukkan game di mana melibatkan anda membunuh orang, ini tidak sejajar dengan nilai-nilai Olimpik.”

Pada bulan Julai lalu, IOC bersama-sama Global Association of International Sports Federations (GAISF) menjemput pelbagai pihak penting dalam industri video game dan esports untuk mengukuhkan perhubungan komuniti gaming dan esports supaya sejajar dengan prinsip dan ideologi Sukan Olimpik.
Sukan Asia 2018 yang ke-18 di Indonesia mengukir sejarah kerana mempamerkan satu kejohanan esports yang menampilkan enam game dan disertai oleh atlet-atlet esports dari seluruh benua Asia termasuk duo wakil Malaysia, Mohamad Norhaikal Mohamad Noh “Haikal” dan Muhamad Khairul Abdul Aziz “Keron” mendapat tempat keempat terbaik di Asia dalam kejohanan PES 2018 yang tidak menampilkan elemen keganasan langsung.
Pandangan presiden IOC berkenaan game ‘ganas’ ini tentu akan memberi impak negatif dalam keputusan mereka untuk melibatkan kejohanan esports sebenar dalam Olimpik.
Tanpa kehadiran game kompetitif terkenal seperti Dota 2, League of Legends ataupun Overwatch, acara esports Olimpik mungkin tidak akan dapat sambutan hangat dalam kalangan gamers dan juga penyertaan penuh dari atlet esports yang rata-rata bermain game seperti disenaraikan di atas.


Sehari selepas Natus Vincere (NAVI) memenangi CS:GO Major pertama mereka di Sweden, Presiden Ukraine, Volodymyr Oleksandrovych Zelenskyy tampil ke hadapan untuk mengucapkan tahniah kepada pasukan melalui akaun media sosial rasminya.
Pasukan e-sukan Ukraine, NAVI, mencipta sejarah dengan menjadi pasukan CS:GO pertama yang memenangi Major tanpa tewas di satu peta pun. Walaupun berdepan pasukan teratas seperti Heroic, Virtus.pro, Ninjas in Pyjamas, Team Vitality, Gambit Esports dan G2 Esports, pasukan itu enggan mengenal erti tewas.

15 Majors. 3 heartbreaking losses in the finals. 0 thoughts about giving up. We’re NAVI. We’re obsessed with victory. We’re PGL Major Stockholm Champions!
 📰: https://t.co/Smto1k6k6j#obsessedwe #navination pic.twitter.com/D5HJbvjwdJ
— NAVI, PGL MAJOR STOCKHOLM CHAMPION (@natusvincere) November 7, 2021

Mereka bukan sahaja berjaya merangkul kejuaraan tetapi juga memenangi hadiah wang bernilai AS$1 juta (RM4.16 juta) dan yang mengejutkan mereka adalah ucapan penghargaan daripada presiden Ukraine itu sendiri yang berkongsi gambar keseluruhan pasukan NAVI yang menjulang trofi Major.

Десятиліттями наші кіберспортсмени завойовують титули, вирізняючи Україну на світовій мапі. Учорашній день не став винятком. Український клуб @natusvincere вперше у своїй історії переміг на Major-турнірі з CS:GO. Черговий успіх, що надихає багатьох! pic.twitter.com/sVP5Iawthx
— Володимир Зеленський (@ZelenskyyUa) November 8, 2021

Menurut Google Translate, President Volodymyr berkata, “Selama beberapa dekad, e-atlet kami memenangi beberapa kejohanan, meletakkan Ukraine di mata dunia. Semalam tidak terkecuali. Kelab Ukraine @natusvincere buat pertama kali dalam sejarahnya memenangi kejohanan Major dengan CS: GO. Satu lagi kejayaan yang memberi inspirasi kepada orang ramai!,”
Presiden juga menyebut bahawa kemenangan yang wajar untuk NAVI ini adalah kisah kejayaan yang akan memberi inspirasi kepada ramai orang. Beliau juga berharap pasukan itu ‘mendapatkan sebanyak mungkin kemenangan untuk diri sendiri dan untuk Ukraine!’


Ferxiic adalah salah seorang pemain muda berbakat di dalam arena e-sukan Mobile Legends Indonesia.
Beliau berjaya membuktikan perkara itu selepas membawa pasukannya memenangi MPL musim ketujuh sebelum ini.
Dibawa masuk dari MDL, bocah ajaib ini sudah selesa bermain bersama pasukannya untuk menggantikan wannn yang berehat untuk musim ketujuh sebagai jungler.
Namun begitu, kelincahan Ferxiic dilihat semakin merosot semasa MPL Indonesia musim kelapan ini. Beliau tidak begitu konsisten seperti musim lepas. Adakalanya bermain dengan begitu baik dan adakalanya banyak membuat kesilapan.
Selain itu, Ferxiic kerap membuat penstriman langsung pada malam hari dan fokusnya kepada liga MPL semakin berkurangan. Di dalam video dokumentasi ini, Luminaire mengakui ada perubahan pada diri Ferxiic.

Melihat kepada perubahan itu, Luminaire memberikan sedikit komen “Saya cuma pesan sebelum menyesal, kita masih mempunyai banyak masa untuk mencuba, jangan sampai menyesal apabila keputusan itu memakan diri. Yang penting, dia harus mengubah semuanya dengan hasil usaha dari diri sendiri,” ujarnya.
Adakah Ferxiic akan bangkit kembali untuk meningkatkan mutu permainannya? EVOS Legends hampir gagal untuk mendapatkan slot ke upper bracket playoff musim ini.
Sumber: ONE Esports


Kebanyakkan pemain profesional Mobile Legends dari Indonesia melakukan streaming di pelantar Nimo TV.
Ini menjadi trend buat para pemain ini di samping bermain secara kompetitif di dalam Land of Dawn.
Ada juga yang menyatakan bahawa prestasi mereka kian merudum oleh kerana sibuk dengan streaming pada lewat malam seperti Ferxiic.
Menerusi ONE Esports, Pengurus lokal Nimo TV iaitu Veronica menjelaskan kepada mengenai perkara ini. Menurut beliau, “Kami sedar akan perkara ini dan tidak ingin pemain profesional mengalami burnout kerana terus bermain.
“Kami juga sudah menerapkan peraturan berbeza kepada mereka dengan tidak mengenakan penalti jika tidak dapat memenuhi sasaran.
“Pada setiap tahun, kami melakukan empat kali on season dan off season kepada mereka. Ini kerana kami melihat kitaran arena kompetitif Mobile Legends dan PUBG Mobile seperti itu. Jika mereka tidak mencapai sasaran di on season, kami tidak akan mengenakan penalti,” tambah beliau.
Veronica juga menyerahkan keputusan untuk seorang pemain profesional itu melakukan streaming kepada organisasi masing-masing. Jika ada prestasi yang merudum oleh kerana faktor melakukan streaming, maka ia harus dikurangkan demi kebaikan pemain itu sendiri.
Sumber: ONE Esports


Demo percuma permainan Ghostrunner kini telah dilancarkan di Steam untuk PC dan penulis juga diberikan akses awal oleh penerbitnya 505 Games. Ghostrunner merupakan permainan aksi yang menggabungkan elemen-elemen pergerakan pantas menggunakan parkour dan serangan pedang yang membunuh musuh secara serta merta.
Anda tidak perlu meluangkan masa yang banyak untuk menghabiskan demo ini kerana ia hanya mempunyai dua level. Kedua-duanya boleh diselesaikan dalam tempoh 3 hingga 10 minit sahaja. Selepas menghabiskan dua level tersebut, anda boleh main semula kedua-duanya pada bila-bila masa.
Setiap level mempunyai leaderboard yang memantau masa yang diambil untuk menyelesaikan level tersebut dan bilangan kali pemain ditewaskan. Jelas sekali permainan ini mencabar pemain untuk sentiasa cuba menghabiskan setiap level dengan lebih pantas dan lebih kemas.

Ibarat Mirror’s Edge tetapi lebih tajam

Cara pergerakan dalam Ghostrunner mirip cara pergerakan dalam permainan first-person shooter (FPS) lain yang menonjolkan parkour seperti siri Mirror’s Edge. Memang terasa pantas apabila melakukan aksi-aksi hebat seperti wall running, meluncur, dashing, dan menggunakan sesuatu yang mirip dengan grappling hook Batman.
Penulis sendiri tidak pernah main Mirror’s Edge atau sekuelnya tetapi dapat mempelajari teknik kawalan Ghostrunner dengan sangat mudah. Kesemuanya diajar dengan baik dan boleh dicuba berkali-kali kerana apabila anda gagal, anda hanya perlu tekan butang “R” untuk dihidupkan semula secara serta-merta di sebuah checkpoint.

Selain daripada pergerakan pantas, satu lagi aspek utama permainan Ghostrunner ialah membunuh musuh-musuh dengan menggunakan katana. Dalam demo ini, setiap musuh boleh dibunuh dengan satu pukulan sahaja tetapi anda juga akan dibunuh jika ditembak walaupun sekali.
Setiap pembunuhan rasa sangat memuaskan kerana ia dilakukan dengan sangat pantas dan lancar. Butiran-butiran grafik seperti percikan darah dan pemusnahan anggota badan juga membuatkan pembunuhan menjadi lebih menarik.

Cantik dan dioptimumkan dengan baik

Tidak dapat dinafikan bahawa Ghostrunner ialah sebuah permainan video yang sangat cantik. Perkara ini dapat dilihat dengan jelas melalui trailer dan gambar-gambar permainan tersebut. Persekitaran bertemakan cyberpunk dalam Ghostrunner mempunyai banyak sumber cahaya berwarna-warni dan tekstur yang penuh butiran kecil.
Pada tetapan grafik tertinggi, setiap tekstur nampak jelas dan pencahayaan mewujudkan suasana yang sempurna untuk sebuah dunia cyberpunk. Pantulan cahaya di permukaan katana dan lopak air nampak realistik. Walaupun dalam keadaan bergerak pantas, setiap aspek grafik dapat dihargai sepenuhnya.

Untuk anda yang mempunyai kad grafik siri Nvidia GeForce RTX, anda memang patut mencuba permainan ini kerana ia mempunyai pelbagai tetapan ray-tracing. Pendek kata, Ghostrunner boleh digunakan sebagai salah satu permainan untuk benchmark kebolehan kad grafik RTX anda.
Untuk anda yang tidak mempunyai PC berperingkat bangsawan, tidak perlu risau. Spesifikasi minima untuk versi PC permainan ini tidak begitu tinggi. Dari segi keperluan kad grafik, anda hanya perlu mempunyai sama ada Nvidia GeForce 630 atau AMD Radeon HD 6570.

Tidak sabar untuk cuba permainan penuh!

Demo ini boleh dimuat turun dengan percuma. Oleh itu, penulis mengesyorkan anda untuk mencubanya kerana ia sebuah permainan yang sangat menyeronokkan. Ghostrunner akan dilancarkan untuk PC, PlayStation 4 (PS4), Xbox One, dan Nintendo Switch pada 28 Oktober ini.
Pada waktu ini, terdapat potongan harga 20% untuk mereka yang pra-tempah permainan ini di Steam dan Epic Games Store. Harga penuh permainan ini di Steam ialah RM99 dan di Epic Games Store pula AS$23.99 (RM100). Promosi ini akan berakhir pada 28 Oktober.
Malangnya, tiada demo percuma dilancarkan untuk versi-versi konsol.
Ikuti kami di Facebook dan Instagram.
Saksikan kami di YouTube.


Primal Beast merupakan hero Strength baru untuk Dota 2.
Dia mempunyai beberapa skill disable dan mengeluarkan banyak damage physical.

Skill Primal Beast

Q – Onslaught
Primal Beast akan menyerang ke hadapan dan menolak musuhnya sambil mengenakan physical damage.
W – Trample
Hero ini akan mengetuk tanah dengan 50 base damage tetapi dengan 40% Attack Damage Multiplier.
Walaupun spell ini boleh dinaikkan damage dengan items tetapi items tidak akan proc atau keluar seperti Mjolnir tidak akan mengeluarkan elektrik semasa menggunakan skill ini.
Anda juga boleh menggunakan skill ini bersama-sama Onslaught.
E- Uproar
Skill ini mempunyai dua komponen iaitu memberi 25 bonus base damage kepada Primal Beast
Apabila diaktifkan, Primal Beast akan mengenakan slow kepada musuh terdekat dan Primal Beast akan mendapat attack damage.
R- Pulverize
Primal Beast akan menangkap satu hero dan mengetuknya ke tanak beberapa kali untuk damage physical yang besar selama 2.3 saat.
Musuh yang berada berdekatan juga akan terkena damage tersebut dan mini stun.
Aghanim Shard
Selalunya Valve tidak akan mengeluarkan Aghanim untuk hero baru tetapi Primal Beast mempunyai skill ini.
Rock Throw
Primal Beast akan membaling satu batu mengenakan damage dan memberi stun selama 1.75 saat.
Primal Beast adalah satu hero baru yang dikeluarkan selepas Marci.


Lama sungguh kita tidak mendengar apa-apa tentang siri permainan video Prince of Persia yang menjadi sangat popular pada zaman PlayStation 2 (PS2). Tahun ini, Ubisoft membawa kembali The Prince tetapi malangnya, bukan untuk sebuah permainan video baharu.
Bermula pada hari ini sehingga 2 April 2020, Ubisoft mengadakan sebuah acara waktu terhad untuk For Honor yang bertajuk Blades of Persia. Ia mempunyai dua babak dan babak kedua akan bermula pada 19 Mac 2020.
Dalam acara ini, pemain boleh mengakses sebuah mod permainan baru iaitu Ruler of Time. Mod ini sama seperti Dominion tetapi watak The Prince akan hadir dari semasa ke semasa untuk memburu semua pemain, tidak mengira pasukan.
Pasukan yang berjaya membunuh The Prince akan diberi ganjaran 150 markah. Ruler of Time dimain di versi baru peta The Harbor yang penuh dengan pasir dan perangkap baharu.
Babak kedua acara ini akan mengubahkan sekali lagi peta The Harbor. Ia akan ditukarkan ke waktu malam dan watak The Prince akan berubah menjadi Dark Prince.
Acara Blades of Persia memperkenalkan 26 senjata baharu untuk dikumpulkan. Para pemain juga diberi sebuah Event Pass percuma yang mempunyai 30 tahap untuk memperoleh pelbagai pakaian dan item estetik baru.

Sumber: Ubisoft
Ikuti kami di Facebook dan Instagram.
Saksikan kami di YouTube.


Ubisoft telah mengejutkan semua orang dengan mengumumkan Prince of Persia: The Sands of Time Remake. Permainan ini akan dilancarkan pada 21 Januari 2021 di PC, PlayStation 4 (PS4), dan Xbox One.
Trailer pertama remake permainan klasik PlayStation 2 (PS2) ini dipertunjukkan di acara Ubisoft Forward yang berlangsung pada awal pagi hari ini. Rekaan watak-watak utama seperti The Prince, Farah, dan The Vizier semua telah diubah untuk nampak lebih realistik.

Malangnya, ramai pemain memberi kritikan terhadap trailer ini kerana kualiti grafiknya tidak begitu hebat. Ada beberapa komen tentang video ini yang menyatakan ia nampak seperti permainan PlayStation 3 (PS3) dan Xbox 360.
Penulis berharap Ubisoft akan mengambil masa yang lebih lama untuk menggilapkan permainan ini agar ia menjadi sebuah remake yang hebat kerana sememangnya siri Prince of Persia mempunyai ramai peminat yang telah lama menunggu permainan baharu.
Ikuti kami di Facebook dan Instagram.
Saksikan kami di YouTube.


Baru-baru ini, komuniti PUBG Mobile Malaysia digemparkan dengan isu hadiah wang kemenangan yang belum lagi dibayar. Dalam satu InstaStory dimuat naik Muhammad Mustaqim (xSyko) semalam, dia menuntut hak untuk hadiah kemenangan Liga Profesional PUBGM (PMPL) S3 dan mengatakan ada hingga lapan pasukan belum menerima hadiah kemenangan.
Malah, kata bekas pemain Taugeh Ayam Esports itu, setahun sudah berlalu namun hadiah kemenangan belum lagi diterima. Dia turut tag @vspn.esports bagi mendapatkan penjelasan mengenai hal itu.
Liga itu berlangsung pada Mac hingga April tahun lalu.

Sementara itu, pengurus RSG MY, Aiman Wafiy turut memuat naik InstaStory mengatakan ramai pemain PMPL menanyakan bagaimana RSG sudah mendapat wang kemenangan lebih awal dari pasukan lain.
Katanya, dia tak tahu menahu tentangnya dan menerima wang itu pada 11 Januari lepas.
Tambahnya, mereka juga sentiasa mengikuti perkembangan dan bertanyakan hampir setiap bulan kepada pihak berkaitan tentang status wang kemenangan itu.

Aiman turut menegaskan pemain-pemain bertanyakan kepada pengurus juga berkenaan hadiah kemenangan itu. Akhir kata, Aiman menulis yang hadiah kemenangan bagi liga musim lepas (S4) belum lagi diterima.
Isu mengenai pembayaran wang pemain pastinya menjadi hangat diperkatakan di media sosial.
Di Group Warga J, wakil Tencent Malaysia juga mengatakan prizepool sudah dibayar.
Kami dari MyGameOn masih cuba mendapatkan pihak penganjur memberi komen mengenai hal ini.


Peminat bola sepak digital yang menginginkan kandungan percuma bolehlah mencuba versi asas Pro Evolution Soccer 2017 yang diberi nama sebagai PES 2018 Lite.
Permainan dari Konami itu memberi akses kepada permainan Online MyClub dan mod PES League. Korang juga boleh akses mod Training dan Offline Exhibition yang ditawarkan secara percuma.
Selain itu, pengguna juga boleh membuat pembelian dalam aplikasi. Namun, jika korang ingin bermain Master League, tunggu dulu, korang perlu purchase Pro Evolution Soccer 2018 untuk unlock mod itu.
PES 2018 Lite ini adalah pendekatan baru dari Konami untuk memberi peluang kepada pemain baru mencuba asas dari permainan itu. Ia boleh didapatkan secara percuma di PS4 dan PC bermula sekarang.


Just like any sports, esports takes dedication, commitment, sacrifices, countless hours of training, pure determination and so much more.
So it’s not surprising that sports athletes have so much in common with esports pros.

In conjunction with ONE: Destiny of Champions’ big fight in Axiata Arena on 7 December, 2018, ONE Championship organized an open workout where fans can meet their favourite local MMA fighters.

We caught up with two individuals from the esports community.
Kiri Kaniathran, Group Manager at MBT & CEO at Emarque

(L-R) Kiri with Peter Davies.

As someone who’s been in esports since 2006 with pro team MBT, Kiri also runs his own company which focuses at providing high performance PC systems and liquid cooling solutions for both consumer and industrial use.

He’s also a big fan of the lethal Agilan Thani and this is what Kiri had to say about the champ.
Agilan “Alligator” Thani

(L-R) Kiri with his hero, Agilan Thani.

“Agilan inspires a lot of us youth to come forth and make a name for ourselves despite where we came from. He’s very much like a lot of the esports players you see today, from an enclosed childhood who never got along well in school or often being bullied”.

“I can relate a lot to Agilan when he was asked how he found himself being a ONE Champ. He gave a simple answer but in reality it’s the hard work and little things along the way that positions ourselves in the right path”.

“Both esports and sports allowed people to prove themselves in an unexpected way. Youth like us believed and worked hard in a dream that no one encouraged us or expected to thrive yet here we are today.”

“Agilan has the latest Red Dead Redemption 2 on Playstation 4 and he also plays CS:GO and PUBG. He encouraged us to keep going at esports and believe in what we’re doing because the support and attention esports is getting is great and we should be the ones to lead the way”.

Jihin “Shadowcat” Radzuan
(L-R) Kiri with the lethal Shadowcat.
“Jihin blew our minds today by wearing the pants from one of Overwatch’s popular characters D.VA. And she said she wanted to cosplay as D.VA too and that was really amazing. She likes D.VA because her character is a combination of smart tactics and strength. Jihin would love to play more Overwatch in the coming future” he jokes.

Aaron “Qontra” Chan, Pro Esports Caster
(L-R) Peter Davies with Aaron.

Aaron or Qontra as he is fondly known is a pro caster for League of Legends, PUBG, Arena of Valor, Free Fire Battlegrounds and MPL. And he’s a big fan of veteran fighter Peter Davis.
“MMA fighters like Peter Davis, Agilan Thani and Gianni Subba are such a huge inspiration to me as they have put so much time and dedication in pursuing their Mixed Martial Arts dream. It is a great risk and great reward for those who are bold enough to work hard and chase their dreams”.

“This is relatable to people like myself in the esports industries, especially for players as they are putting themselves in such a great risk in their career lives where only victors will be remembers. For me, these guys taught me to persevere no matter the circumstances and to have great disciplines in life”.

“Agilan Thani picked up martial arts to cope with a tough environment growing up, same goes to many of the people I know who are chasing their esports dreams too. As much as esports is less physical as a sport, I can see certain similarities between the two while esports requires more mental agility and hand-eye coordination”.

“As a caster/commentator for esports, I want each of all these budding talents in Malaysia to rise to the top along with the rest of Southeast Asia to rise one day. Just like how ONE Championship champions the Asian continent for Mixed Martial Arts”.

Peter loves gaming, especially PUBG mobile and racing simulators. Racing allows him to experience the thrill of being a racer minus the risk of crashing and the cost of fixing a real car, he joked.
(L-R): ONE Champs Agilan Thani, Gianni Subba, Jihin Radzuan, and Mohammed Bin Mahmoud.
Don’t forget to catch Agilan, Jihin, Gianni and the rest in action this 7 December, 2018 in ONE Championship Destiny of Champions, Axiata Arena, Bukit Jalil. For more info, head over to ONE Championship’s official FB page.

Follow us on our FB page too for more updates.


Selepas kejayaan Dragon Quest Heroes II yang diterbitkan di PlayStation 4, PC dan bakal hadir ke Nintendo Switch di Japan, nampaknya ia tak terhenti di situ.
Dalam temu bual Dengeki PlayStation bersama Produser siri Toukiden dan Dragon Quest Heroes, Kenichi Ogasawara ada mengatakan apa yang akan hadir seterusnya.
Kenichi menegaskan, Dragon Quest Heroes III dah pun dalam proses development dan beliau juga mendedahkan mengenai projek terbaru kolaborasi bersama siri lain. Selepas ini kita mungkin akan menyaksikan crossover antara Dragon Quest Heroes bersama Toukiden ataupun Final Fantasy!
Beliau menambah, projek terbaru itu adalah kejutan kepada semua dan peminat perlu terus menanti pengumumannya. Square Enix pula masih belum mendedahkan rancangan mereka untuk tahun depan tapi kita akan tahu dalam Electronic Entertainment Expo kelak ataupun lebih awal.
Buat masa ini, jangan lupa untuk check out Dragon Quest Heroes II di PlayStation 4 dan PC.


Kejohanan PUBG Mobile Global Championship 2020 (PMGC) telah bermula semalam. Pada hari yang sama, PUBG Corporation juga mengumumkan perancangan mereka untuk terus memperkembangkan arena e-sukan PUBG Mobile untuk tahun 2021.
Antara maklumat menarik yang dikongsikan ialah syarikat tersebut akan menaikkan jumlah hadiah terkumpul keseluruhan ke AS$14 juta (RM57 juta), hampir tiga kali ganda jumlah yang ditawarkan tahun ini (AS$5 juta). Ia akan dipecahkan ke kejohanan-kejohanan seperti PUBG Mobile Club Open (PMCO), PUBG Mobile Professional League (PMPL), Invitationals, dan PMGC.

Para peminat PUBG Mobile di Malaysia sudah mengetahui bahawa PMPL setakat ini hanya diadakan di Asia Tenggara dan Asia Selatan. Bermula pada tahun depan, tujuh wilayah PMPL baharu akan diadakan untuk wilayah:

Negara-Negara Bebas Komanwel (CIS)
Turki
Eropah Barat
Arabia
Amerika Utara
Amerika Latin
Brazil

Sepanjang tahun 2021, dua musim PMCO dan PMPL akan diadakan. Satu perbezaan besar dalam jadual e-sukan PUBG Mobile tahun depan ialah Invitationals yang akan dianjurkan oleh pasukan-pasukan professional pada musim panas tahun depan. Seperti biasa, kemuncak arena e-sukan PUBG Mobile ialah PMGC yang akan diadakan pada penghujung tahun.
Nampaknya tahun 2021 bakal menjadi tahun yang sangat menyeronokkan untuk para pemain dan peminat PUBG Mobile. Untuk anda yang berminat untuk menyertai PMCO 2021 Spring Split, anda boleh mula mendaftarkan diri pada 1 Januari 2021. Pendaftaran akan ditutup pada 24 Januari 2021.
Ikuti kami di Facebook dan Instagram.
Saksikan kami di YouTube.


Game Development Workshop Programme 2019 membuka tirai acara pertama yang berlangsung dengan jayanya bertempat di Selangor Digital Creative Centre (SDCC), Shah Alam.
Siri program yang dianjurkan oleh GameDev Academy disokong oleh Selangor Information Technology & Ecommerce Council (SITEC) bertujuan untuk memberi peluang kepada pembangun baru dan membuka mata orang ramai tentang landskap pembangunan industri game development di Malaysia dan persada antarabangsa.
Pengasas bersama Magnus Games Studio dan pembangun tempatan, DC Gan
Sesi kelas pertama bertajuk “Global Game Market & Local Industry Scene” berlangsung pada 19 April 2019 dibarisi oleh Salman Ahmad dari SITEC, pengasas GameDev Academy, Havene Liew berkongsi gambaran keseluruhan tentang pasaran antarabangsa dan tempatan game serta diakhiri dengan sesi perkongsian oleh pengasas bersama Magnus Games Studio, DC Gan dalam pembuatan Re:Legend.
Baca lanjut: 5 Kaedah Untuk Menceburkan Diri Sebagai Game Developer Di Malaysia
Havene berkata program ini diaturkan buat kali pertama adalah satu percubaan untuk melihat respons orang ramai dan juga pihak industri bagi membantu industri game ini ke tahap lebih tinggi sebelum memulakan program secara rasmi dijangka untuk tahun hadapan.
Selaku CEO XR Associates iaitu sebuah syarikat penerbitan game dan penasihat teknologi mixed reality atau XR, Havene berkata, “Ia adalah gabungan pelbagai aktiviti dalam satu program seperti sesi perkongsian ucap tama (keynote) dengan menjemput orang penting dalam industri, hos untuk game jam dan pameran game percuma kepada semua pembangun game tempatan dan orang ramai.”
Berharap untuk industri game tempatan maju setaraf industri game Nordik
Pengasas GameDev Academy dan CEO XR Associates, Havene Liew
Havene berharap industri game Malaysia boleh setanding dengan industri game Nordik yang menghasilkan game seperti siri The Division, Battlefield dan The Witcher. “Negara-negara Nordik mempunyai populasi lebih kurang 27 juta penduduk iaitu agak sama dengan populasi penduduk Malaysia tetapi mereka ada 800 studio dan hasilkan purata 8,000 peluang pekerjaan serta berjaya memperoleh $10 bilion dolar dalam industri game.”
“Kami mahu mendorong industri tempatan kita ke tahap lebih tinggi dan kerajaan Malaysia juga telah menyatakan hasrat mereka untuk bantu industri game kita tetapi setakat ini, mereka hanya nampak e-sukan sahaja. Bagi saya, ini bukan sahaja mencipta game tetapi untuk membangunkan satu bisnes game yang betul,” jelas beliau.
Beliau juga berpendapat industri e-sukan menjadi satu industri besar dalam pasaran semasa bukan sahaja terletak kepada pemain-pemain profesional berbakat malah kejayaan ini bergantung kepada usaha pengurusan dari aspek bisnes dan kewangan di sebalik tabir.

Selain aktiviti percuma di atas, hanya dua bengkel atau bootcamp berbayar, “Video Game Development in Unity” dan “AR Game Development Without Coding” yang akan berlangsung selama 5 hari.
Menurut Havene, bootcamp ini ditawarkan dengan harga RM3,000 iaitu jauh lebih rendah daripada harga asal iaitu sebanyak RM12,000 apabila dibandingkan daripada program dianjurkan oleh institusi lain.
Bagi yang berminat untuk menghadiri sesi kelas seterusnya bakal berlangsung pada 24 Mei, korang boleh ikuti laman rasmi Facebook mereka di sini.
Kredit gambar: GameDev Academy.


Nampaknya Riot Games mempunyai pelan yang sangat besar sempena ulang tahun League of Legends yang kesepuluh. Mereka bukan saja umumkan permainan versi mudah alih untuk LOL tapi ada permainan lain yang menarik perhatian juga.

Announcing “Project A”, our character-based tactical shooter set in a near-future Earth. pic.twitter.com/wqEXl0Hxbn
— Riot Games (@riotgames) October 16, 2019

Mereka baru-baru ini mengumumkan “Project A” yang dianggap sebagai permainan tembak menembak yang stail, kompetitif, dan berteraskan karakter untuk platform PC. Satu kelainan yang ditunjukkan ialah langkah Riot yang tidak memasukkan League universe ke dalam permainan ini.
“Permainan ini mengambil tempat di bumi pada masa depan dan mempunyai beberapa karakter dengan kemahiran unik dan taktikal tersendiri,” jelas Riot.
Dari gaya permainan ditonjolkan, Project A menggabungkan elemen seperti Overwatch dan Counter Strike. Tidak banyak didedahkan buat setakat ini. Lebih banyak maklumat mungkin akan diumumkan pada tahun depan.


Judul terbaru dalam siri Project CARS iaitu Project CARS 3 diumumkan pada beberapa minggu lepas. Pada waktu itu, tiada tarikh pelancaran didedahkan tetapi penerbitnya kini telah mengumumkan perkara tersebut.
Bandai Namco telah mengumumkan bahawa permainan video perlumbaan terbitan mereka itu akan dilancarkan di PC, PlayStation 4 (PS4), dan Xbox One pada 28 Ogos tahun ini.

Your Ultimate Driver Journey in #ProjectCARS3 begins August 28th, 2020. pic.twitter.com/fTShwA2TnG
— BANDAI NAMCO UK (@BandaiNamcoUK) June 24, 2020

Seperti judul pertama dan kedua Project Cars, judul ini dibangunkan oleh Slightly Mad Studios. Ia akan mengandungi lebih daripada 200 kereta perlumbaan dan 140 litar antarabangsa.
Untuk maklumat lanjut mengenai pelbagai ciri-ciri menarik yang akan muncul dalam permainan video ini, anda boleh melayari laman web rasmi Project CARS.
Ikuti kami di Facebook dan Instagram.
Saksikan kami di YouTube.


Bandai Namco Entertainment telah mengumumkan Project Cars 3, judul terbaru dalam siri permainan video perlumbaan Project Cars. Seperti judul-judul sebelumnya, ia dibangunkan oleh Slightly Mad Studios.
Sebuah trailer pengumuman untuk Project Cars 3 telah dimuat naik di laman YouTube Project Cars. Ia mempertunjukkan permainan perlumbaan judul ini serta aspek pengubahsuaian kereta.

Pihak penerbit dan pembangun tidak memberikan tarikh pelancaran yang tepat tetapi hanya menyatakan ia akan dilancarkan pada musim panas tahun ini. Ia akan tiba di PC, PlayStation 4 (PS4), dan Xbox One.
Ikuti kami di Facebook dan Instagram.
Saksikan kami di YouTube.


Platinum Games ialah sebuah studio pembangun permainan video dari Jepun yang popular dengan permainan hebat seperti Bayonetta dan Nier Automata. Baru-baru ini mereka mengacahkan sebuah judul baru yang sangat menarik.
Pada 26 Februari 2020, Project G.G. diumumkan oleh Platinum Games. Sebuah video acah untuk permainan tersebut dimuat naik ke YouTube dan nampaknya ia diinspirasikan oleh wira gergasi popular iaitu Ultraman.
Hideki Kamiya bertugas sebagai pengarah Project G.G. Sebelum ini, beliau juga menjadi pengarah permainan adiwira Viewtiful Joe dan The Wonderful 101. Permainan ini digambarkan sebagai permainan terakhir dalam trilogi permainan adiwira yang diarahkan oleh Hideki.
Video acah tersebut bermula dengan menunjukkan sebuah bandar yang sedang dimusnahkan oleh seekor raksasa gergasi (kaiju). Seorang lelaki misteri muncul untuk menyelamatkan seekor anjing yang hampir ditimpa bangunan. Selepas itu, lelaki tersebut melakukan transformasi menjadi seorang wira gergasi seperti Ultraman untuk berlawan dengan kaiju.
Pada waktu ini, Platinum Games masih belum menyatakan tarikh pelancaran untuk permainan ini. Maklumat mengenai konsol dan platform untuk permainan ini juga tidak diumumkan.

Ikuti kami di Facebook dan Instagram.
Saksikan kami di YouTube.


Project NEXT daripada Mobile Legends: Bang Bang menyaksikan beberapa perubahan penting yang selama ini dinanti-nantikan. Terdapat dua keutamaan diberikan berdasarkan trailer baharu ini.

Pertamanya, Lancelot, Odette, Hayabusa dan Kagura menerima kemaskini daripada segi visual di mana ia lebih dekat dengan identiti mereka. Selain itu, keempat-empat hero ini menerima perubahan skill yang agak kecil. Sebagai contoh, Odette punya kuasa kedua boleh terkena pada lima hero (berbanding dua sebelum ini).
Kedua, Moonton ingin menjadi antaramuka (UI) lebih mesra pengguna dan selesa dipandang. Antaramuka lebih streamlined, menggunakan warna lebih cerah dan tidak terlalu serabut.
Selain itu, mereka juga mengubah UI pada waktu pemilihan hero. Hero menjadi fokus utama di skrin dengan penggunaan warna lebih cerah pada background text.
Kemaskini ini akan hadir pada September dan pastinya ramai yang menunggu.